hotchpotch/miracl-hf-unified huggingface dataset:
মুপ্পোছড়া ঝর্ণা
মুপ্পোছড়া ঝর্ণা রাঙ্গামাটি জেলার বিলাইছড়ি উপজেলার বাঙ্গালকাটা নামক জায়গায় অবস্থিত। মুপ্পোছড়া ঝর্ণাটিতে একটি মাত্র ঝরা থাকলেও প্রস্থের দিক থেকে এটি বাংলাদেশের অন্যতম বড় ঝর্ণা।
রাঙ্গামাটির বিলাইছড়ি উপজেলাটি কাপ্তাই লেকের প্রান্তে অবস্থিত। সড়ক পথে এই উপজেলার সাথে কোন সংযোগ পথ নেই। কাপ্তাই উপজেলা হতে শুধুমাত্র নৌ-পথে এই উপজেলায় পৌছানো সম্ভব। দূর্গম পার্বত্য এলাকা হিসাবে এই উপজেলায় রয়েছে অসংখ্য ছোট বড় পাহাড়, আর রয়েছে ছোট বড় প্রচুর ঝর্ণা। বিলাইছড়ি চাকমা শব্দ থেকে উৎপত্তি। চাকমা উপজাতীয় অর্থে বিলাই এর অর্থ বিড়াল আর ছড়ি এর অর্থ পাহাড় হতে প্রাবাহিত ঝর্ণা বা ছড়া। মুপ্পোছড়া ঝর্ণাটি বিলাইছড়ির অন্যতম বৃহত্তম ঝর্ণা। এটির অবস্থান বাঙ্গালকাটা স্থানটিতে বিলাইছড়ি হতে নৌ পথে যাওয়া সম্ভব। আর বাঙ্গালকাটা হতে মুপ্পোছড়া ঝর্ণা শুধুমাত্র পায়ে হেটে যাওয়া সম্ভব।
বিলাইছড়ি উপজেলাটি পার্বত্য অঞ্চলের অংশ হওয়ায় স্থানটিতে বাংলাদেশের অন্য অঞ্চলের মানুষ প্রবেশের ক্ষেত্রে ব্যক্তিগত জাতীয় পরিচয়পত্র, কিংবা পাসপোর্টের ফটোকপি, কিংবা যে কোন পরিচয়পত্র সাথে থাকতে হয়, যা বাংলাদেশ সেনাবাহিনীর বিভিন্ন ক্যাম্পে প্রদর্শন সাপেক্ষে ওই সকল এলাকায় প্রবেশের অনুমতি দেয়া হয়।
অন্ডি কেসি
অন্ডি কেসি (জন্ম ১২ জুন, ১৯৯২) একজন গায়িকা এবং গীতিকার। তিনি মূলত মার্কিন যুক্তরাষ্ট্রের অরেগন রাজ্যের ইউগেনে শহর থেকে আগত এবং তিনি বর্তমানে ওয়াশিংটন রাজ্যের শহর সেট্টি ভিত্তিক একজন পেশাগত সঙ্গীত শিল্পী এবং গীতিকার। তার ইউটিউব চ্যানেলে জনপ্রিয় সঙ্গীত শিল্পীদের গান কভার করার মাধ্যমে তিনি বিশ্বব্যাপী জনপ্রিয়তা পান, যাদের মধ্যে ব্রিটিশ ব্যান্ড রিক্সটন এবং মার্কিন গায়ক জেসন ডেরুলোর গান এর সাথে তার নিজেস্ব করা গানও অন্যতম ছিল। কেসি পঞ্চম শ্রেণীর প্রতিভা অন্বেশন অনুষ্ঠানের সময়কাল থেকে সর্বসমক্ষে গান গাওয়া শুরু করেন এবং তখন খেকেই তার সঙ্গীত কর্মজীবনের পশ্চাদ্ধাবন শুরু হয়।
সংক্রমণ
সংক্রমণ বা ইনফেকশন হল কোন জীবের দেহকোষে রোগ সৃষ্টিকারী এজেন্টের অনুপ্রবেশ,আক্রমণ,সংখ্যা বৃদ্ধি, আশ্রয়দাতার টিস্যুর সাথে সংঘটিত বিক্রিয়া এবং এর ফলে উৎপন্ন বিষক্রিয়া। সংক্রামক রোগ,সংক্রমণের ফলে সৃষ্ট রোগ যা ছোঁয়াচে রোগ নামেও পরিচিত।
সংক্রমণ বিভিন্ন সংক্রামক এজেন্ট যেমন- ভাইরাস, ভিরয়েড , প্রিয়ন, ব্যাকটেরিয়া, নেমাটোড (বিভিন্ন প্রকার কৃমি) ,পিঁপড়া,আর্থ্রোপড যেমন উকুন,এঁটুল,মাছি,বিভিন্ন প্রকার ছত্রাক দ্বারা সংক্রমিত হয়।
আশ্রয়দাতা বা হোস্ট তাদের প্রতিরক্ষা বা ইম্যুন সিস্টেম ব্যবহার করে সংক্রমণের বিরুদ্ধে যুদ্ধ করে। স্তন্যপায়ী হোস্ট জন্মগত প্রাপ্ত প্রতিরক্ষা সিস্টেম ব্যবহার করে, যার ফলশ্রতিতে প্রদাহ এবং অভিযোজিত প্রতিক্রিয়া হয়।
সংক্রমণের জন্য ব্যবহৃত নির্দিষ্ট ঔষধগুলির মধ্যে রয়েছে অ্যান্টিবায়োটিক, অ্যান্টিভাইরাল, অ্যান্টিফাঙ্গাল,অ্যান্টিপ্রোটোজোয়াল এবং অ্যান্টিহেলমিনথিক। সংক্রামক রোগে ২০১৩ সালে ৯.২ মিলিয়ন মানুষের মৃত্যুর ঘটনা ঘটে (মৃত্যুর মধ্যে প্রায় ১৭% )। মেডিসিনের যে শাখা সংক্রমণের উপর জোর দেয় ,তাকে সংক্রামক রোগ বলা হয়। 
সংক্রমণের উপসর্গ রোগের ধরনের উপর নির্ভর করে। সংক্রমণের কিছু লক্ষণ সাধারণত পুরো শরীরকে প্রভাবিত করে, যেমন ক্লান্তি, ক্ষুধা হ্রাস, ওজন হ্রাস, জ্বর, রাতে ঘাম, ঠাণ্ডা, ব্যাথা। অন্যদের চামড়ায় দাগ, কাশি ইত্যাদি হতে পারে।
ব্যাক্টেরিয়া এবং ভাইরাস উভয় সংক্রমণের প্রায় একই রকম লক্ষণ থাকে।সংক্রমণের আসল কারণ খুঁজা কঠিন হতে পারে। কিন্তু এটা নিরূপণ করা জরুরি কারণ ভাইরাস জনিত সংক্রমণ অ্যান্টিবায়োটিক দিয়ে সারে না।
সব ভুতুড়ে
সব ভূতুড়ে হল ২০১৭ একটি বাংলা ভৌতিক চলচ্চিত্র যার পরিচালনা করেন বিরসা দাশগুপ্ত এবং প্রযোজনা করেন শ্রীকান্ত মোহতা। মহেন্দ্র সোনি, এস ভি এফ এন্টারপ্রাইজ এর ব্যানারে ছবিটি নির্মিত হয়। এই ছবিতে আবীর চট্টোপাধ্যায়, সোহিনী সরকার এবং ইদা দাসগুপ্ত মুখ্য চরিত্রে অভিনয় করেন। এই চলচ্চিত্রটি মুক্তি পায় ৮ সেপ্টেম্বর ২০১৭।
সব ভুতুড়ে একটি পত্রিকার নাম। প্রয়াত সম্পাদকের চিঠি নিয়ে নন্দিনী আসে পত্রিকা মালিক অনিকেত ও সম্পাদক কৃপাধরের কাছে। নন্দিনীর দাবী সে ভুতকে দেখেছে। ভূতের হাত থেকে কুসুমপুর গ্রামের একমাত্র স্কুলটাকে বাঁচাতে, ভূতের অনুসন্ধানে পত্রিকা সম্পাদক ও তার সহকারী নন্দিনী রওনা হয় গ্রামের দিকে।
থাকিন সো
থাকিন সো (১৯০৬ - ৬ মে, ১৯৮৯) ছিলেন বর্মার বিপ্লবী আন্দোলনের নেতা ও বর্মা কমিউনিস্ট পার্টির অন্যতম প্রতিষ্ঠাতা।
থাকিন সো ছিলেন ১৯৩৯ সালে প্রতিষ্ঠিত, বর্মা কমিউনিস্ট পার্টির প্রতিষ্ঠাতা সদস্যদের মধ্যে অন্যতম। তার জীবনের বৃহৎ অংশ আত্মগোপন করা অবস্থায় অতিবাহিত হয়। ১৯৭০ সালে সরকারি বাহিনীর হাতে ধরা পড়েন। ১৯৭৪ সালে সামরিক শাসনকর্তা নে উইন এর সময় তিনি রাজবন্দীদশা হতে মুক্তি পান। নে উইনের শাসনের বিরুদ্ধে দেশজোড়া বিক্ষোভ চালান ইউনিটি এন্ড পিস দলের পক্ষ থেকে ১৯৮৮ সালে। ১৯৯০ সালের নির্বাচনে তার প্রতিদ্বন্দ্বিতা করার কথা ছিল, যদিও তার আগেই মারা যান থাকিন সো।
সিরিয়াল কেবল
সিরিয়াল কেবল হল একটি ধারাবাহিক যোগাযোগের প্রোটোকল ব্যবহার করে দুটি ডিভাইসের মধ্যে তথ্য স্থানান্তর এর কাজে ব্যবহৃত হয় এমন একটি তার। সংযোগকারীর ফর্ম, ব্যবহৃত বিশেষ সিরিয়াল পোর্টের উপর নির্ভর করে। দুটি ডিটিই সরাসরি সংযুক্ত করার জন্য তারের ওয়্যার্ডটি একটি নাল মডেম ক্যাবল হিসেবে পরিচিত।
একটি তারের সর্বোচ্চ দৈর্ঘ্য, ট্রান্সমিটার এবং রিসিভার, তারের উপর বড হার, এবং ক্যাপ্যাসিট্যান্স এবং তারের বৈদ্যুতিক প্রতিবিম্বনের বৈশিষ্ট্যগুলির উপর নির্ভর করে। আরএস-২৩২ (RS-232) স্ট্যান্ডার্ড বলে যে একটি অনুবর্তী পোর্টটি ২৫০০ পিএফ এর একটি ক্যাপ্যাসিটিক লোডের জন্য সংজ্ঞায়িত সংকেত বৈশিষ্ট্যগুলি সরবরাহ করতে হবে। এটি একটি নির্দিষ্ট দৈর্ঘ্যের ক্যাবলের বা তারের সাথে সঙ্গতিপূর্ণ নয়। এমপিরিয়াম পরীক্ষা করা বিট রেট, সিরিয়াল পোর্ট, তারের প্রকার এবং দৈর্ঘ্য নির্ভরশীল যোগাযোগ প্রদান করতে পারে, কিন্তু সাধারণত আরএস-২৩২ - সামঞ্জস্যপূর্ণ পোর্টগুলির দ্বারা সর্বাধিক, তারের কয়েক মিটার মিটার দ্বারা সংযুক্ত করা হয়। অন্য সিরিয়াল যোগাযোগ স্ট্যান্ডার্ডগুলি শত শত বা হাজার হাজার মিটারের তারের চালানোর জন্য উন্নততর অভিযোজন।
এই তারের ট্রান্সমিশন দূরত্ব কম কারণ তারের দৈর্ঘ্য ১৫ মিটারের বেশী যখন তখন প্রতি সেকেন্ডে সর্বোচ্চ বিট সংখ্যার প্রবাহ সীমিত। এর মানে হল যে ট্রান্সমিটিং এবং সংযোগ প্রাপ্তিগুলি ভূমির উপর রেফারেন্স করা হয়। এটি ক্রয় করতে সস্তা এবং যোগদান এবং সংযোগ করা সহজ। এটি ভারসাম্যহীন সার্কিটগুলির জন্য উপযুক্ত। তারের প্রতিটি প্রান্তটি কেবলমাত্র একটি ডিভাইসের সাথে সংযুক্ত করা যেতে পারে।
আইফোন ৮
আইফোন ৮ এবং আইফোন ৮ প্লাস হচ্ছে অ্যাপল ইনকর্পোরেটেড কর্তৃক ডিজাইন, উন্নীতকরন এবং বাজারজাতকৃত একটি স্মার্টফোন। ১২ই সেপ্টেম্বর, ২০১৭-এ আইফোন এক্স মডেলের পাশাপাশি অ্যাপলের সিইও টিম কুক দ্বারা অ্যাপল পার্ক এর স্টিভ জবস থিয়েটারে আইফোন ৭ ও আইফোন ৭ প্লাস এর উত্তরসূধী হিসেবে স্মার্টফোন দুটির ঘোষনা করা হয়। ২২ সেপ্টেম্বর, ২০১৭-এ স্মার্টফোন দুটি মুক্তির কথা রয়েছে।
আইফোন ৮-এ রয়েছে কি-স্টান্ডার্ড তারবিহীন চার্জ এবং সম্পূর্ণভাবে জল প্রতিরোধক প্রযুক্তি।
আইফোন ১০
আইফোন এক্স ("আইফোন ১০") অ্যাপল ইনকর্পোরেটেডের নকশা, তৈরি ও বাজারজাত করা স্মার্টফোন। ২০১৭ সালের ১২ সেপ্টেম্বর যুক্তরাষ্ট্রের ক্যালিফোর্নিয়ায় অবস্থিত অ্যাপল পার্ক ক্যাম্পাসের স্টিভ জবস মিলনায়তনে আইফোন ৮ ও আইফোন ৮ প্লাস স্মার্টফোনের সঙ্গে আইফোন এক্স উন্মোচন করেন অ্যাপলের প্রধান নির্বাহী কর্মকর্তা টিম কুক। ২০১৭ সালের ৩ নভেম্বর থেকে আনুষ্ঠানিক ভাবে এ স্মার্টফোন বাজারে পাওয়া যাবে।
অ্যাপলের ধারাবাহিক বিভিন্ন মডেলের পর এক্স মডেলের স্মার্টফোনটি বাজারে সর্বশেষ প্রযুক্তি সুবিধা যুক্ত। আইওএস ১১ অপারেটিং সিস্টেম চালিত এ স্মার্টফোনে থাকছে না কোন বাহ্যিক বোতাম। ওএলইডি প্রযুক্তির পর্দা আর ডুয়েল ক্যামেরা রয়েছে এতে। যুক্ত হয়েছে ফেস রিকগনিশন সুবিধার ‘ফেস আইডি’ নামের আনলক পদ্ধতি।
আইফোনের ইতিহাসের মাঝে সবচেয়ে উন্নত চীপ সেট বানানোর পর সেটির ব্যবহার নিয়ে ভাবতে থাকে উদ্ভবকরা। তারা তাদের বহু পরিচিত আংগুলের ছাপ দিয়ে খোলার পদ্ধতিটি বদলাতে চাচ্ছিলেন এর পর তারা তাদের ভরসাকে বাজি রেখে এটি বাদ দেয় ও নতুন প্রযুক্তির চীপ সেট ব্যবহার করার জন্য ডিজাইন বানান। তারা এবার নতুন ফেস লক প্রজুক্তি ব্যবহার করে। তবে তারা চাইছিলেন ফোনটির ডিসপ্লে ব্যবহারের উপযুক্ত রাখবেন। তবে ফেস লক এর জন্য সেটির পূর্ণ ব্যবহার তারা করতে পারেন নি।
বর্ণচাকতি
বর্ণচাকতি (color wheel) বা বর্ণবৃত্ত (colour circle) হলো বৃত্তাকারে সাজানো বিভিন্ন রঙের হিউয়ের একটি বিমূর্ত ব্যাখ্যাচিত্র যা প্রাথমিক, মাধ্যমিক বা চূড়ান্ত রঙসমূহের মধ্যে সম্পর্ক প্রদর্শন করে।
অনেক স্থানে "color wheel" এবং "color circle" শব্দবন্ধদুটি সমার্থকভাবে ব্যবহার করা হয়; তবে একটি শব্দবন্ধ হয়তো কোনো বিশেষ ক্ষেত্রে বা সংস্করণে প্রযোজ্য, অন্যটি অন্যত্র। উদাহরণস্বরূপ, অনেকে "বর্ণচাকতি" ব্যবহার করে যান্ত্রিকভাবে ঘূর্ণনশীল ডিভাইস, যেমন কালার টপ বা ফিল্টার হুইলের ক্ষেত্রে। অন্যরা বিভিন্নরকম বর্ণচাকতিকে "color disc", "color chart", ও "color scale" নামে শ্রেণীবিভাগ করে।
শিল্পীরা তাদের বর্ণচাকতিতে অলঙ্করণমূলক মডেল হিসেবে সাধারণত তিনটি সমপরিমাণ পয়েন্টে লাল, হলুদ এবং নীল প্রাথমিক (আরওয়াইবি রঙ মডেল) রঙসমূহ ব্যবহার করে। মুদ্রাকর এবং অন্য যারা আধুনিক রঙ মেথড ও পরিভাষা ব্যবহার করে, তারা বিভাজক রঙ হিসেবে রাখে ম্যাজেন্টা, হলুদ ও সায়ান। বর্ণচাকতির মাঝখানের ও অধ্যন্তরীণ অংশে রঙগুলোর মিশ্রণ দেখানো হয়। পেইন্ট বা বিভাজক রঙ মডেলে "ভরকেন্দ্র" (center of gravity) সাধারণত (সবসময় না) কালো রঙের হয়, অর্থাৎ সব আলোর রঙ শোষিত হয়েছে। অন্যদিকে বর্ণচাকতিতে ভরকেন্দ্র হয় সাদা বা ধূসর, অর্থাৎ বিভিন্ন তরঙ্গদৈর্ঘ্যের আলো তাতে মিশেছে (সব তরঙ্গদৈর্ঘ্য অথবা দুটো পরিপূরক রঙ)
আইজ্যাক নিউটনের উদ্ভাবিত আসল বর্ণবৃত্তে কেবল বর্ণালীর হিউগুলোই দেখানো হয়েছিল। তিনি ভেবেছিলেন যে উপস্থিত প্রতিটি বর্ণালী রঙের রশ্মির ভরকেন্দ্র থেকে হয়তো বিভিন্ন আলোর মিশ্রণের পর নতুন রঙ সৃষ্টির নিয়ম নির্ণয় করা যাবে।
তাও বিভিন্ন আলোর মিশ্রণের রঙের নিয়ম ব্যাখ্যা করার জন্য যে, উপস্থিত প্রতিটি বর্ণালী রঙের রশ্মির ভরকেন্দ্র থেকে হয়তো সেগুলো নির্ণয় করা যাবে। সে উদ্দেশ্যে তিনি ডায়াগ্রাম করে ছোট ছোট বৃত্ত আকারে রঙগুলো উপস্থাপন করেন। তবে বৃত্ত মধ্যস্থ ভাগগুলো সমান ছিল না, কারণ তিনি একাজে ডোরিয়ান মিউজিক স্কেলের ওপর নির্ভর করেছিলেন। পরবর্তীতে অধিকাংশ বর্ণচাকতিতে লাল ও বেগুনির মাঝে পার্পল রঙ অন্তর্ভুক্ত হয়েছে এবং হিউ বিভাজনও সম-আকৃতির করা হয়েছে। রঙবিজ্ঞানী ও মনোবিদগণ প্রায়শই সংযোজী প্রাথমিক রঙ লাল, সবুজ ও নীল ব্যবহার করেন এবং সাধারণত সেটাকে "বর্ণচাকতি" না বলে "বর্ণবৃত্ত" নামে অভিহিত করেন.
বড় ছেলে
বড় ছেলে ২০১৭ সালে নির্মিত একটি বাংলাদেশী টেলিছবি। এটি রচনা এবং পরিচালনা করেন মিজানুর রহমান আরিয়ান। টেলিছবিটিতে অভিনয় করেছেন জিয়াউল ফারুক অপূর্ব এবং মেহজাবিন চৌধুরী। টেলিছবিটি ঈদুল আযহা উপলক্ষে চ্যানেল নাইনে প্রচার হয়েছে।
মধ্যবিত্ত পরিবারের বড় ছেলে রাশেদ। তার বাবা একজন স্কুল শিক্ষক। এই পরিবারের মেয়েটি তার কন্যাকে নিয়ে থাকে এই পরিবারে। এক সময় বাবার অবসর নেবার সময়ও আসে চলে। একপর্যায়ে নিতে হয় অবসর। এই পরিবারের আয়ের উৎস হিসাবে হাল ধরতে হয় বড় ছেলেকেই। তা আবার ছাত্র ছাত্রী পড়িয়ে। এদিকে বড়ছেলের ভালোবাসার বড়লোকের কন্যা রিয়ার বারবার বিয়ে ঠিক হলেও তা এড়িয়ে যায় রিয়া। একপর্যায়ে সে তার বাবা-মার কাছে বিয়ে না করা নিয়ে কোন অজুহাতই দেখাতে পারে না। এদিকে রাশেদ আনেক চেষ্টা করেও চাকরী পায় না। বাস্তবতার কাছে পরাজিত হয়ে বাধ্য হয়ে ওরা একটি সিন্ধান্তে আসে।"বড় ছেলে" টেলিছবিটির সঙ্গীত পরিচালনা করেছেন সাজিদ সরকার। টেলিছবিটির "তাই তোমার খেয়াল" গানে কণ্ঠ দেন মিফতাহ জামান। গানটির গীত রচনা করেছেন সোমেশ্বর অলি।
পূর্ব গোমদণ্ডী ইউনিয়ন
পূর্ব গোমদণ্ডী বাংলাদেশের চট্টগ্রাম জেলার অন্তর্গত বোয়ালখালী উপজেলার একটি সাবেক ইউনিয়ন।
পূর্ব গোমদণ্ডী ইউনিয়নের আয়তন ছিল ১৭২০ একর (৬.৯৬ বর্গ কিলোমিটার)।
পূর্ব গোমদণ্ডী ইউনিয়ন ছিল বোয়ালখালী উপজেলার আওতাধীন ৩নং ইউনিয়ন পরিষদ। ২০১২ সালের অক্টোবরে বোয়ালখালী পৌরসভা গঠনের কারণে এ ইউনিয়নের সম্পূর্ণ অংশ পৌরসভার আওতাধীন হয়ে যায়, ফলে ইউনিয়ন পরিষদ কার্যক্রম বিলুপ্ত হয়ে যায়।
শ্রীলঙ্কা বিমান বাহিনী নারী শাখা
শ্রীলঙ্কা বিমান বাহিনী নারী শাখা বা ইংরেজিতে শ্রীলঙ্কা এয়ার ফোর্স উইমেন্স উইং হচ্ছে শ্রীলঙ্কা বিমান বাহিনীর নারীদের জন্য আলাদা একটি প্রতিষ্ঠান যেটাতে পুরুষ বিমানসেনা এবং কর্মকর্তাদের অনুরূপ নারী বিমানসেনা (এয়ারওম্যান) এবং লেডি অফিসার আছে তবে নারীদের বৈমানিক হওয়ার অনুমতি এ বাহিনীতে নেই। এই উইংটি যুক্তরাজ্যের ওমেন্স রয়্যাল এয়ার ফোর্স এর আদলে গঠিত হয়েছিলো ১৯৮৩ সালে।
জি জি পোন্নামবালাম
গণপতিপিল্লাই গঙ্গসের পোন্নামবালাম (৮ নভেম্বর ১৯০১ - ৯ ফেব্রুয়ারী ১৯৭১) ছিলেন একজন শ্রীলঙ্কান রাজনীতিবিদ, আইনজীবী এবং মন্ত্রী। তিনি 'অল সীলন তামিল কংগ্রেস' নামের একটি রাজনৈতিক দল গড়ে তোলেন যেটি শ্রীলঙ্কার প্রথম রাজনৈতিক দল তামিল জাতিদের প্রতিনিধিত্বকারী হিসেবে।
১৯০১ সালের ৮ নভেম্বর পোন্নাম্বালামের জন্ম হয়। তার পিতা গঙ্গসের একজন পোস্টমাস্টার ছিলেন। তিনি সেন্ট প্যাট্রিক্স কলেজ জাফনা এবং সেন্ট জোসেফ'স কলেজ কলম্বোতে পড়েন। সরকারী বৃত্তি নিয়ে পোন্নামবালাম ফিটসউইলিয়াম কলেজ, ক্যাম্ব্রিজে চলে যান এবং প্রকৃতি বিজ্ঞানে ফার্স্ট ক্লাস ডিগ্রি অর্জন করেন। ক্যামব্রিজ থেকে তিনি এমএ এবং এলএলবিও পাশ করেন।
পোন্নাম্বালাম রোজ আলাগুমানি ক্লাউ নামের এক নারীকে বিয়ে করেন, তাদের এক মেয়ে এবং এক ছেলে হয়।
পোন্নামবালাম লন্ডনের লিঙ্কন'স ইন এ ডাক পান। তিনি ফ্রান্স ভ্রমণ শেষে ১৯২৭ সালে সিলন চলে আসেন এবং এ্যাডভোকেট হিসেবে কাজ করা শুরু করেন। পোন্নাম্বালাম একজন ভালো যুক্তিবিদ হিসেবে অল্প সময়ের মধ্যে পরিচিতি পেয়ে যান এবং তিনি অপরাধ বিষয়ক আইনজীবী হিসেবে কাজ করা শুরু করে দেন। ১৯৫৪ সালে তিনি রঞ্জন নামের এক সন্ত্রাসীকে আইনে লড়াইয়ে বাঁচিয়ে দেন। বড় বড় অপরাধীদের পক্ষে কথা বলার জন্য তাকে সিলন থেকে বহিষ্কার করা হলে তিনি সিঙ্গাপুর চলে যান এবং ওখানেও একই ধরণের কাজ করা শুরু করেন।
পোন্নামবালাম একজন তামিল ছিলেন এবং শ্রীলঙ্কায় তামিলদের ন্যায্য অধিকার প্রতিষ্ঠার লক্ষ্যে তিনি 'অল সিলন তামিল কংগ্রেস' নামের একটি রাজনৈতিক দল বানান ১৯৪৪ সালে। তিনি ঐ রাজনৈতিক দলের প্রতিষ্ঠাতা সভাপতি হিসেবে দায়িত্ব পালন করেন।
শ্রীলঙ্কার স্বাধীনতার পরে পোন্নাম্বালাম পার্লামেন্ট নির্বাচনে অংশ নেন, তার দল অল সিলন তামিল কংগ্রেস পার্লামেন্টে ঢুকতে পারলেও অনেক সমস্যার সম্মুখীন হয়। তিনি সংখ্যাগরিষ্ঠ সিংহলী জাতিদের দ্বারা অপমানিত এবং ভারতের দালাল বলে আখ্যায়িত হন।
প্রথম প্রধানমন্ত্রী ডি এস সেনানায়ক শ্রীলঙ্কায় বসবাসরত সকল তামিলদেরকে ভারতীয় বলে আখ্যায়িত করে তাদেরকে দেশ থেকে বিতাড়িত করার উদ্যোগ নেন। পোন্নামবালাম আন্দোলনের ডাক দিলে ডি এস সেনানায়ক গোল টেবিল বৈঠকে বসেন এবং পোন্নামবালামকে মন্ত্রীত্ব দেওয়া হবে এবং ১২ শতাংশ তামিলদেরকে শ্রীলঙ্কান (তখন সিলনিজ) ঘোষণা দেওয়া হবে বলে জানান, পোন্নামবালাম রাজি হয়ে যান। ১৯৫৩ সালে তিনি মন্ত্রীত্ব থেকে অব্যাহতি পান এবং পরের বছর এক সন্ত্রাসীর পক্ষে আইনী লড়াই চালানোর কারণে জন কোটলাওয়ালা সরকার কর্তৃ্ক লাঞ্ছিত হন, তাকে ১৯৫৬ সালে সিলন ত্যাগ করার নির্দেশ দেওয়া হয়, তিনি এরপর সিঙ্গাপুর চলে যান। মাঝখান দিয়ে তিনি কয়েকবার সিলন এসে নির্বাচনে অংশ নিতে আসেন কিন্তু তাকে কোনো নির্বাচনে অংশ নিতে দেওয়া হয়নি।
সিঙ্গাপুর থেকে ফিরে ১৯৭১ সালে ফিরে এসে পোন্নামবালাম সারা দেশে তামিল জাতীয়তাবাদী আন্দোলনের ডাক দেন এবং গ্রেফতার হন। জেলে গুরুতর অসুস্থ হয়ে পড়লে তাকে ১৯৭৬ সালে ছেড়ে দেওয়া হয়, ১৯৭৭ সালের ৯ ফেব্রুয়ারী তিনি তার গ্রামে বিনা চিকিৎসায় মারা যান।
কার্লি পিয়ার্স
কার্লি পিয়ার্স (জন্ম এপ্রিল ২৪, ১৯৯০) একজন মার্কিন কান্ট্রি গায়িকা। তিনি রেকর্ড লেবেল বিগ মেশিন রেকর্ডস এর সাথে চুক্তিবদ্ধ, এবং তার দুটি একক বিলবোর্ড এর কান্ট্রি এয়ারপ্লের তালিকার সেরা ৪০ নম্বরের মধ্যে উঠে এসেছে।
পিয়ার্সের জন্ম মার্কিন যুক্তরাষ্ট্রের কেন্টাকি রাজ্যের টেইলর মিল শহরে। তার বয়স যখন ১৬ বছর, তখন তিনি স্কুল থেকে ঝরে যান এবং টেনেস্যি রাজ্যের পিজন ফোরগে শহরে চলে আসেন শুধু সেখানকার স্থানীয় ডলিউড নামক পার্কে সপ্তাহে ৫ বার গান পরিবেশন করতে, এছাড়াও ব্লুগ্রাস মিউজিক অ্যালবামের সংকলনে নিজের অবদান রাখতে। যখন তার বয়স ১৯ বছর, তখন তিনি সেখান খেকেও স্থানান্তরিত হয়ে একই রাজ্যের ন্যাশভ্যিলি শহরে চলে আসেন। ২০১২ সালে তিনি সনি মিউজিক ন্যাশভ্যিলি এর সাথে একটি উন্নয়নমূলক চুক্তিতে আবদ্ধ হন, যা শেষ পর্যন্ত অসফল সফলতার মুখ দেখতে পায়নি। 
২০১৬ সালে, তিনি টেক্সাসের কান্ট্রি ব্যান্ড জস আবোট্ট ব্যান্ড এর "অয়াজেন্ট দ্যাট ড্রাঙ্ক" নামক গানটিতে সাহায্যকারী গায়িকা হিসেবে কন্ঠ দেন, যেটি বিলবোর্ড'র কান্ট্রি এয়ারপ্লে এর তালিকায় সেরা ৪০ নম্বরে স্থান করে নেয়। এছাড়াও পিয়ার্স, ব্যান্ডদলটির সাথে গানটি পরিবেশন করার জন্য সফর করেন, যেগুলোর মধ্যে মার্কিন জনপ্রিয় টকশো "জিমি কিমেল লাইভ!" এর সঙ্গীত পরিবেশনার অংশের একটি পরিবেশন অন্যতম। 
গানটির সফলতার ফলে, জনপ্রিয় গীতিকার এবং প্রযোজক বুসবির সাথে পিয়ার্সের আত্বপ্রকাশকারী সোলো একক "এভরী লিটল থিং" এ কাজ করার সুযোগ হয়। এককটি যুক্তরাষ্ট্রের রেডিও সার্ভিস সিরিঅাস এক্সএম এর রেডিও চ্যানেল "দ্য হাইওয়ে" তে চালানো হয়, পিয়ার্স রেকর্ড লেবেল বিগ মেশিন রেকর্ডস এর সাথে সফলভাবে চুক্তিবদ্ধ হন, যারা তার এককটি সেই বছরেরই ফেব্রুয়ারীর ২২ তারিখে কান্ট্রি রেডিও থেকে প্রকাশ করে। এছাড়াও, গানটির একটি গানের ভিডিওও প্রাপ্ত হয়, ভিডিওটিতে পিয়ার্সকে ব্রাউন আউল স্টুডিওসে সরাসরি গানটি পরিবেশনরত অবস্থায় প্রদর্শিত হয়।
বিমান বন্দর রেলওয়ে স্টেশন
বিমান বন্দর রেলওয়ে স্টেশন বা এয়ারপোর্ট রেলওয়ে স্টেশন হচ্ছে বাংলাদেশের রাজধানী ঢাকায় অবস্থিত একটি রেলওয়ে স্টেশন। শাহজালাল আন্তর্জাতিক বিমানবন্দরের ঠিক বিপরীত দিকে অবস্থিত হওয়ায়, ঢাকা বিমানবন্দর সড়ক দিয়ে এখানে সহজে আসা যায়।
কমলাপুর রেলস্টেশন থেকে ছেড়ে আসার পর ঢাকা নগরীতে এটা হচ্ছে ট্রেনের দ্বিতীয় স্টপেজ। এখানে নোয়াখালী, সিলেট, রাজশাহী, চট্টগ্রাম, কুমিল্লা এবং অনেক গুরুত্বপূর্ণ শহর থেকে ট্রেন চলাচল করে। এই রেলওয়ে স্টেশন, মিটারগেজ এবং ব্রডগেজ উভয় ধরণের সেবা প্রদান করে। ফলে, এই রেলস্টেশনে রাজশাহী থেকে আসা ব্রডগেজ এবং মৈত্রী এক্সপ্রেস সহজে থামাতে পারে। এই স্টেশনটিতে দুটি প্লাটফর্ম রয়েছে।
সুফিবাদ সম্পর্কিত নিবন্ধগুলির তালিকা
সুফিবাদ বিষয়ের সাথে সম্পর্কিত বিষয়গুলির একটি তালিকা।
সোফি টার্নার
সোফি টার্নার (ইংরেজি: Sophie Turner; জন্ম ২১ ফেব্রুয়ারি ১৯৯৬) হলেন একজন ইংরেজ অভিনেত্রী। টার্নার তার পেশাদারী অভিনয় জীবন শুরু করে এইচবিওর টেলিভিশন ধারাবাহিক "গেম অব থ্রোনস"-এ সানসা স্টার্ক চরিত্রে অভিনয়ের মধ্য দিয়ে। ধারাবাহিকটি তাকে আন্তর্জাতিক খ্যাতি এনে দেয় এবং তিনি সমাদৃত হন। তার এই চরিত্রে অভিনয়ের জন্য তিনি চারবার নাট্য ধারাবাহিকের সেরা কুশীলব বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং ৩৪তম ইয়ং আর্টিস্ট পুরস্কারে শ্রেষ্ঠ পার্শ্ব চরিত্রে শিশু শিল্পী বিভাগে মনোনয়ন লাভ করেন।
টার্নার ২০১৩ সালে "দ্য থার্টিন্‌থ টেল" টেলিভিশন চলচ্চিত্রে অভিনয় করেন এবং "অ্যানাদার মি" দিয়ে চলচ্চিত্রে আত্মপ্রকাশ করেন। ২০১৫ সালে তিনি অ্যাকশন কমেডিধর্মী "বেয়ারলি লেথাল" ছবিতে এবং ২০১৬ সালে "এক্স-মেন অ্যাপোক্যালিপ্স" ছবিতে কিশোরী জিন গ্রে / ফিনিক্স চরিত্রে অভিনয় করেন।
টার্নার ১৯৯৬ সালের ২১ ফেব্রুয়ারি ইংল্যান্ডের নর্দাম্পটনে জন্মগ্রহণ করেন। তার পিতা অ্যান্ড্রূ একটি প্যালেট ডিস্ট্রিবিউশন কোম্পানিতে চাকরি করেন এবং তার মাতা স্যালি একজন নার্সারি স্কুল শিক্ষক। তার ২ বছর বয়সে তার পরিবার ওয়ারউইকশায়ারের চেস্টারটনে চলে যান। সেখানে তিনি তার এগার বছর বয়স পর্যন্ত ওয়ারউইক প্রি-প্রাইমারি স্কুলে পড়াশুনা করেন। পরে তিনি দ্য কিংস হাই স্কুল ফর গার্লসে পড়াশুনা করেন। তিন বছর বয়স থেকে তিনি প্লেবক্স থিয়েটার কোম্পানির সদস্য ছিলেন। তার দুজন বড় ভাই রয়েছে। তার জমজ জন্মের পূর্বেই মারা যায়।
"দ্য টেলিগ্রাফকে" দেওয়া এক সাক্ষাৎকারে তিনি বলেন, "আমার শৈশবে খুব আনন্দে কেটেছে। আমাদের শূকর, গোলাঘর, এবং ঘোড়া চড়ানোর ছোট মাঠ ছিল এবং আমরা সেখানে কাদা দিয়ে খেলা করতাম।" তার ষোল বছর পূর্ব পর্যন্ত তার গৃহশিক্ষক "গেম অব থ্রোনস"-এর সেটে থাকত।
২০১১ সাল থেকে টার্নার এইচবিওর কল্পনাধর্মী টেলিভিশন ধারাবাহিক "গেম অব থ্রোনস"-এ অভিনয় করছেন। এতে তিনি একটি অভিজাত পরিবারের কন্যা সানসা স্টার্ক চরিত্রে অভিনয় করেন। সানসা তার অভিনীত প্রথম চরিত্র। টার্নারের নাট্য শিক্ষক তাকে এই চরিত্রের জন্য অডিশন দিতে অনুপ্রাণিত করেছিল। তিনি এই চরিত্রের জন্য তার চুল ব্লন্ডি রঙ করেছিলেন। ২০১২ সালে তিনি তার সানসা চরিত্রের জন্য ৩৪তম ইয়ং আর্টিস্ট পুরস্কারে সেরা পার্শ্ব শিশু অভিনেত্রী বিভাগে মনোনয়ন লাভ করেন। এখন পর্যন্ত তিনি এই ধারবাহিকের প্রচারিত সাতটি মৌসুমেই অভিনয় করেন।
২০১৩ সালে তিনি স্বাধীন চলচ্চিত্র "অ্যানাদার মি"-এ প্রধান চরিত্রে অভিনয়ের মধ্যে দিয়ে চলচ্চিত্র আত্মপ্রকাশ করেন। ক্যাথরিন ম্যাকফাইল রচিত "একই নামের" উপন্যাস অবলম্বনে ছবিটি নির্মাণ করেন ইজাবেল কুশেত। একই বছর তিনি "দ্য থার্টিন্‌থ টেল" টেলিভিশন চলচ্চিত্রে অ্যাডেলিন মার্চ চরিত্রে অভিনয় করেন। ২০১৫ সালে তিনি মার্কিন অভিনেত্রী হেইলি স্টেইনফেল্ডের সাথে অ্যাকশন কমেডিধর্মী "বেয়ারলি লেথাল" ছবিতে অভিনয় করেন। ছবিটি ২০১৫ সালের ২৯ মে সীমিত পরিসরে এবং ভিডিও অন ডিমান্ড আকারে মুক্তি পায়।
টার্নার লেভ গ্রসম্যান রচিত ছোটগল্প "দ্য গার্ল ইন দ্য মিরর"-এর অডিও বই সংস্করণ পাঠ করেন। এটি স্বল্পদৈর্ঘ্য কবিতার সংকলন "ডেঞ্জারাস ওমেন"-এ যুক্ত করা হয়, যার সম্পাদনা করেন জর্জ আর. আর. মার্টিন। তিনি "এক্স-মেন অ্যাপোক্যালিপ্স" ছবিতে জিন গ্রে চরিত্রে অভিনয় করেন। ছবিটি ২০১৬ সালের মে মাসে মুক্তি পায় এবং সমালোচকদের মিশ্র প্রতিক্রিয়া লাভ করে।
ইভা গুতোস্কি
ইভা মারিসল গুতোস্কি (সাধারনভাবে "মাইলাইফআসেভা" নামে অধিক পরিচিত) একজন ইউটিউব বিনোদনপ্রদানকারী সাথে তার আছে ৮ মিলিওনেরও বেশি অনুসরণকারী বা সাব্সক্রাইবার। তিনি "ভেরিয়েটলী" ম্যাগাজিনের করা "ফেইমচেন্জারর্স ডিজিটাল স্টার" নামক তালিকায়'s সেরা ৪র্থ অবস্থানে স্থান পেয়েছিলেন। । "পিপল" ম্যাগাজিন তাকে ইউটিউবের সবচেয়ে সেরা উদিয়মান তারকা হিসেবে আখ্যা দেয়। এছাড়াও তার নাম "বিলবোর্ড" ম্যাগাজিনের ' সামাজিক গনমাধ্যমের তারকাদের তালিকায় অন্তর্ভুক্ত করা হয়েছে। তিনি, তার জীবন এবং তার জীবনে নানা প্রতিকুল অবস্থায় সঙ্গে লড়াই সম্পর্কে লিখিত বই "মাই লাইফ আস ইভা: দ্য স্ট্রাগল ইস রিয়েল" এর লেখিকা। এবং তার একটি নিজেস্ব ইউটিউব রেড অনুষ্ঠান (ইউটিউব ভিত্তিক একটি অর্থ প্রদও স্ট্রিমিং সাব্সক্রিপসন পরিষেবা) রয়েছে, যেটির নাম "মি এন্ড মাই গ্রান্ডমা"। 
২০১৭ সালের আগষ্ট মাসে, মার্কিন স্যাটেলাইট টেলিভিশন চ্যানেল এমটিভি ঘোষণা করে যে, গুতোস্কি এবং সাথে তার সহকর্মী ইউটিউবার, গ্যাবি হান্নাহ্ এবং গিগি গর্জিয়াস, সামাজিক গণমাধ্যম বৈচিত্র্যদানের অংশ হিসাবে পুনঃপ্রতিষ্ঠিত " টোটাল রিকোয়েষ্ট লাইভ " নামক অনুষ্ঠানটিতে অংশগ্রহণ করবেন।
১৯৪২ সালে আরাকান গণহত্যা
দ্বিতীয় বিশ্বযুদ্ধের সময় জাপানী বাহিনী ব্রিটিশ ঔপনিবেশিক শাসনের অধীনে বার্মা আক্রমণ করে। ব্রিটিশ বাহিনী পশ্চাদপসরণ করে এবং ক্ষমতা শূন্যতা সৃষ্টি হয়, প্রো-অ্যাকসিস বৌদ্ধ রাখাইন ও মুসলিম গ্রামবাসীদের মধ্যে যথেষ্ট আন্ত:সাম্প্রদায়িক সহিংসতা ছড়িয়ে পড়ে। উত্তর আরাকানে ব্রিটিশ সশস্ত্র স্থানীয় রোহিঙ্গাদের দ্বারা জাপানি আগ্রাসন থেকে রক্ষা পেতে একটি বাফার জোন তৈরি করে যখন তারা পশ্চাদপসরণ করেছিল।
ব্রিটিশ ও বার্মিজ জাতীয়তাবাদীদের অনুগত গোষ্ঠীর মধ্যে সহিংসতা দেখা দেয়।
কান্দা বিশ্ববিদ্যালয়ের ইতিহাসবিদ আয়ে চ্যান লিখেছেন, দ্বিতীয় বিশ্বযুদ্ধের সময় মিত্র বাহিনীর থেকে অস্ত্র সংগ্রহের ফলে রোহিঙ্গারা জাপানিদের প্রতিরোধের পরিবর্তে সহযোগী আরাকানি গ্রাম ধ্বংস করার চেষ্টা করেছিল।
উত্তরাঞ্চলীয় রাখাইন রাজ্যের মুসলিমরা ৫০,০০০ আরাকানে হত্যা করে, যার মধ্যে ডেপুটি কমিশনার ইউ ওও কিউ খাইং ছিলেন। 
পরিবর্তে বৌদ্ধরাও সংখ্যালঘু রোহিঙ্গা মুসলমানদের হত্যা করেছে। তবে আরাকানে নিহতদের সংখ্যা নিয়ে জিজ্ঞাসাবাদ করা হচ্ছে এবং ২০০৮ সালের ২১ শে সেপ্টেম্বরে ৪০ হাজারেরও বেশি মুসলমানকে হত্যা করা হয়েছে বলে দাবি করা হয়েছে। এই দ্বন্দ উভয় পক্ষের মোট ক্ষতির নির্দিষ্ট এবং কোন সঠিক সরকারী তথ্য পাওয়া যাবে না।
পরাজিত ৫০,০০০ আরাকানেস শেষ পর্যন্ত রোহিঙ্গা ও জাপানী বাহিনী দ্বারা গণহত্যা শেষে চট্টগ্রাম বিভাগের দিনাসপুরে পালিয়ে যায়।
জাপানী বাহিনী রোহিঙ্গা মুসলমান ও ভারতীয় মুসলমানদের নির্যাতন, ধর্ষণ ও অত্যাচার করে। তারা ব্রিটিশ ভারতে হাজার হাজার রোহিঙ্গা বাংলায় বহিষ্কার করেছেন। হাজার হাজার রোহিঙ্গাদের বিরুদ্ধে জাপানী গণধর্ষণ, ধর্ষণ, নির্যাতনের অভিযোগ রয়েছে। এই সময়ের মধ্যে, ২২ হাজার রোহিঙ্গা ভারতে ব্রিটিশ শাসনের সীমানা অতিক্রম করে, এই সহিংসতা থেকে রক্ষা পাওয়ার জন্য। বর্ধিত, ৪০,০০০ রোহিঙ্গা অবশেষে বার্মা ও জাপানী বাহিনী দ্বারা গণহত্যার পরে চট্টগ্রামে পালিয়ে যান।
ব্রিটিশ প্রতিবেদনে বলা হয়েছে, গণহত্যার পর "আমরা যে এলাকাটি দখল করেছিলাম তা প্রায় সম্পূর্ণ মুসুলমান দেশ"।
কৈলাস বলচন্দ
কৈলাস বলচন্দ (৯ জুলাই ১৯৩০ - ২৩ ডিসেম্বর ২০১৪) বা সংক্ষেপে কে বলচন্দ নামেই বেশী পরিচিত ছিলেন একজন ভারতীয় তামিল চলচ্চিত্র নির্মাতা। তিনি তামিল চলচ্চিত্র জগতে ষাট ও সত্তরের দশকে কালজয়ী চলচ্চিত্র বানিয়েছেন। তার পরিচালিত প্রথম চলচ্চিত্র ছিলো "নীরকুমিড়ি" (১৯৬৫)। তামিল ভাষা ছাড়াও তিনি তেলেগু, মালয়ালাম, কন্নড় এবং হিন্দি ভাষার সিনেমাও বানিয়েছেন। তামিল চলচ্চিত্র শিল্পের মহানায়ক রজনীকান্ত এবং কামাল হাসান বলচন্দের সাহায্যেই উপরে ওঠেন। এছাড়া বলচন্দ শরৎ বাবু, নাগেশ, সুজাতা, জয়প্রদ, নচ্ছর, জয়সুধা এবং সারিতাকেও অভিনয় জগতে ভালো নাম কামানোর ব্যবস্থা করেছিলেন। বলচন্দ মোট নয়টি জাতীয় চলচ্চিত্র পুরস্কার এবং ১৩টি ফিল্মফেয়ার এ্যাওয়ার্ড জিতেছিলেন। তাকে ১৯৮৭ সালে পদ্মশ্রী পুরস্কারে ভূষিত করা হয়েছিলো। তিনি কিছু টিভি সিরিয়ালও বানিয়েছিলেন।
শ্যানেল প্রেস্টন
শ্যানেল প্রেস্টন (জন্ম: ডিসেম্বর ১, ১৯৮৫) হলেন একজন আমেরিকান পর্নো অভিনেত্রী, মডেল এবং "পেন্টহাউস" ম্যাগাজিনের ২০১২ সালে মার্চ মাসের পেন্টহাউস প্যাট। তিনি ২০১০ সালে ২৪ বছর বয়সে প্রাপ্তবয়স্ক চলচ্চিত্র শিল্পে পদার্পণ করেছেন।
প্রেস্টন যুক্তরাষ্ট্রের আলাস্কায় জন্মগ্রহণ করেন এবং সেখানেই তার শৈশব অতিবাহিত করেন। তার দুটি বড় বোন আছে। তিনি একই সাথে ইংরেজ, জার্মান এবং স্পেনীয় বংশদ্ভুত। তিনি শৈশব থেকেই অঙ্কন করতে, নৃত্য করতে এবং ডঙ্কা বাজাতে ভালোবাসেন। ২০০৪ সালে ১৯ বছর বয়সে, তিনি হাওয়াইয়ে চলে আসেন, যেখানে তিনি ৬ বছর অতিবাহিত করেন। তিনি প্রাপ্তবয়স্ক চলচ্চিত্র শিল্পে প্রবেশের পূর্বে এক বছর যাবত একজন স্ট্রিপার হিসেবে কাজ করেছেন। একই সাথে তিনি একজন অনুমতিপ্রাপ্ত অঙ্গরাগ বিশেষজ্ঞ।
প্রেস্টন জানুয়ারি ২০১০ সালে প্রাপ্তবয়স্ক বিনোদন শিল্পে প্রবেশ করেন। ভিভিড এন্টারটেইনমেন্টের নতুন চেহারা সিরিজের জন্য নিক ম্যানিংয়ের সাথে তার প্রথম দৃশ্যটি ধারণ করা হয়। ২০১৩ সালে থেকে, প্রাপ্তবয়স্ক কলাকুশলী প্রচার কমিটির সভাপতির দায়িত্ব পালন করছেন।
ফেব্রুয়ারি ২০১২ সালে, "পেন্টহাউস" ম্যাগাজিনের মার্চ মাসের পেন্টহাউস প্যাট হিসেবে শ্যানেল প্রেস্টন নির্বাচিত হয়। সেপ্টেম্বর ২০১২ সালে, রুস ইরউইনের "গেট মি হোম"-এর চিত্রসংগীতে প্রেস্টন উপস্থিত হন।
২০১৪ সালে ১৮ জানুয়ারিতে, প্রেস্টন সামান্থা সেইন্টের সাথে ৩১তম বার্ষিক এভিএন পুরস্কারের উপস্থাপনা করেন। ২০১৪ সালে, সিএনবিসির "দ্য ডার্টি ডজন: পর্ণের সবচেয়ে জনপ্রিয় তারকা" তালিকার অন্তর্ভুক্ত হন।
একই সাথে জানুয়ারি ২০১৪ সালে, তিনি এবং তার ৩ সহযোগী আরো পর্ণোতারকাদের (ডানা ডিআর্মন্ড, আসা আকিরা এবং জেসি এন্ড্রুস) "কসমোপোলিটানের" "৪ পর্ণ স্টারস অন হাউ টু স্টে ফিট" নামক এক নিবন্ধে উপস্থিত হয়। এই নিবন্ধটি কোনান ও'ব্রেইনের আলোচনা অনুষ্ঠানে করা জনপ্রিয় অভিনেত্রী গ্যাব্রিয়েল ইউনিয়নের করা এক মন্তব্য হতে অনুপ্রাণিত, উক্ত মন্তব্যে তিনি জানান যে, তিনি তার জিমে ফিটনেস রুটিন অনুসরণ করার জন্য পর্ণ তারকাদের সংগ্রাম করতে দেখেছেন। তিনি "সনস অফ অানার্চিতে" একজন অতিরিক্ত কলাকুশলী হিসেবে উপস্থিত হয়েছেন।
২০১৫ সালে, তিনি সঙ্গীতশিল্পী ওয়াকা ফ্লোকা ফ্লেমের "বাস্ট"-এর চিত্রসংগীতে উপস্থিত হন।
মার্চ ২০১৪ সালে, প্রেস্টন "নেকেড উইথ শ্যানেল" নামে একটি ওয়েব সিরিজ চালু করেন, যেটিতে তিনি যৌনশিক্ষা প্রদান করেন। কসমোপোলিটান অনুসারে, এই সিরিজটি "যৌনতা বিষয়ে আমাদের সমাজ এবং তাদের প্রতিক্রিয়াকে পরখ করেছে।"
এই সিরিজটির জন্য অর্থ সংগ্রহ করার জন্য, প্রেস্টন ইন্ডিগোগো নামক একটি ওয়েবসাইটকে অর্থ সংগ্রহ করার মাধ্যমে হিসেবে চিহ্নিত করেন। ২০১৩ সালে তার দ্বারা সংগঠিত এই প্রচারণাটি তাকে এই সিরিজটির ওয়েবসাইট তৈরি এবং কয়েকটি পর্ব ধারণ করার অর্থ জুগিয়েছিল।
তেরশ্রী গণহত্যা
১৯৭১ সালের ২২ নভেম্বরে বাংলাদেশের মুক্তিযুদ্ধ চলাকালে মানিকগঞ্জ জেলার হিন্দু সম্প্রদায় অধ্যুষিত তেরশ্রী গ্রামে পাকিস্তানি হানাদার বাহিনী ও তাদের সহযোগী রাজাকার, আলবদর বাহিনী আক্রমণ করে এবং কমপক্ষে ৪৩ জন নিরীহ বেসামরিক জনতাকে হত্যা করে। এজন্য ২২ নভেম্বরকে তেরশ্রী গণহত্যা দিবস হিসেবে পালন করা হয়। এ দিনে তেরশ্রীর জমিদার সিদ্ধেশ্বরী রায় প্রসাদ চৌধুরী ও অধ্যক্ষ আতিয়ার রহমানকে তারা ধরে নিয়ে প্রকাশ্য দিবালোকে মির্মমভাবে হত্যা করে।
শন বিন
শন মার্ক বিন (ইংরেজি: Shaun Mark Bean; জন্ম ১৭ এপ্রিল ১৯৫৯), পেশাগতভাবে শন বিন () নামে পরিচিত, হলেন একজন ইংরেজ অভিনেতা। রয়েল একাডেমি অব ড্রামাটিক আর্ট থেকে পাস করে তিনি তার পেশাদারী অভিনয় জীবন শুরু করেন ১৯৮৩ সালে "রোমিও অ্যান্ড জুলিয়েট" মঞ্চনাটকে অভিনয়ের মধ্যে দিয়ে। তার প্রথম সফলতা আসে আইটিভির ধারাবাহিক "শার্প"-এ রিচার্ড শার্প চরিত্রে অভিনয় করে। পরে তিনি এইচবিওর মহাকাব্যিক কাল্পনিক ধারাবাহিক "গেম অব থ্রোনস"-এ নেড স্টার্ক চরিত্র দিয়ে খ্যাতি অর্জন করেন। পাশাপাশি তিনি বিবিসি ওয়ান চ্যানেলের কবিতা সংকলন "অ্যাকিউসড" এবং আইটিভির ঐতিহাসিক নাট্যধর্মী ধারাবাহিক "অষ্টম হেনরি"-এ অভিনয় করেন।
তার সবচেয়ে প্রসিদ্ধ চলচ্চিত্র ভূমিকা ছিল "দ্য লর্ড অব দ্য রিংস" (২০০১-০৩) চলচ্চিত্র ধারাবাহিকে বরোমির চরিত্রটি। তার অন্যান্য চলচ্চিত্র ভূমিকার মধ্যে উল্লেখযোগ্য হল জেমস বন্ড চলচ্চিত্র ধারবাহিকের "গোল্ডেন আই" (১৯৯৫) ছবিতে আলেক ট্রেভেলিয়ান এবং "ট্রয়" (২০০৪) ছবিতে ওডেসিয়াস চরিত্র। এছাড়া তার অভিনীত অন্যান্য চলচ্চিত্রগুলো হল "প্যাট্রিয়ট গেমস" (১৯৯২), "রনিন" (১৯৯৮), "ন্যাশনাল ট্রেজার" (২০০৪), "নর্থ কান্ট্রি" (২০০৫), "দ্য আইল্যান্ড" (২০০৫), "সাইলেন্ট হিল" (২০০৬), "ব্ল্যাক ডেথ" (২০১০), "জুপিটার অ্যাসেন্ডিং" (২০১৫) এবং "দ্য মার্শিয়ান" (২০১৫)। কণ্ঠ অভিনেতা হিসেবে বিন "দ্য এল্ডার স্ক্রলস ৪ অবলিভিয়ন", "সিড মেইয়ার্স সিভিলাইজেশন ৬" ভিডিও গেমে এবং "দ্য ক্যান্টারবেরি টেলস" টেলিভিশন ধারাবাহিকে কাজ করেন। তিনি তার অভিনয় জীবনে একবার শ্রেষ্ঠ অভিনেতা বিভাগে আন্তর্জাতিক এমি পুরস্কার লাভ করেন এবং একবার বাফটা পুরস্কার ও স্যাটার্ন পুরস্কারের মনোনয়ন লাভ করেন।
বিন ১৯৫৯ সালের ১৭ এপ্রিল ইংল্যান্ডের শেফিল্ড শহরের উপকণ্ঠে হ্যান্ডসওর্থে (তৎকালীন ওয়েস্ট রাইডিং অব ইয়র্কশায়ার) জন্মগ্রহণ করেন। তার পিতা ব্রায়ান বিন এবং মাতা রিটা (জন্মনাম টাকউড)। তার পিতা একটি ফেব্রিকেশন শপের মালিক ছিলেন, যেখানে ৫০ জন কর্মী কাজ করত। তার মাতা সেখানে সেক্রেটারি হিসেবে কর্মরত ছিলেন। ধনী হওয়া সত্ত্বেও তার পরিবার তাদের আত্মীয়স্বজন ও বন্ধুবান্ধবদের সাথে যোগ সূত্র রাখার জন্য এই স্থান ত্যাগ করে যান নি। বিনের লরেইন নামে এক ছোট বোন রয়েছে। শৈশবে এক বাকবিতণ্ডায় তিনি একটি কাঁচের দরজায় লাথি দেন। এর ফলে একটি কাঁচের টুকরা তার পায়ে গেঁথে যায় এবং তার হাঁটায় প্রতিবন্ধকতা সৃষ্টি করে এবং পায়ে ক্ষতের দাগ থেকে যায়। যার ফলে তিনি পেশাদারী ফুটবল দলে যোগ দিতে পারেন নি।
মুঘল–বুখারা যুদ্ধ
মুঘল–বুখারা যুদ্ধ ১৬৪৫ থেকে ১৬৪৭ সাল পর্যন্ত বুখারা ও মুঘল সাম্রাজ্যের মধ্যে সংঘটিত হয়। ১৬৪৫ সালের জুনে মুঘল বাহিনী কর্তৃক বুখারার অন্তর্গত বলখ ও বাদাখশান দখলের মধ্য দিয়ে এই যুদ্ধের সূত্রপাত ঘটে, এবং ১৬৪৭ সালের অক্টোবরে বলখ ও বাদাখশান থেকে মুঘল সৈন্য প্রত্যাহারের মধ্য দিয়ে এই যুদ্ধের সমাপ্তি ঘটে।
মুঘল সম্রাট শাহ জাহানের মধ্য এশিয়া বিজয়ের আকাঙ্ক্ষা থেকে এই নিরর্থক যুদ্ধের সূচনা হয়। প্রধানত প্রতিকূল প্রাকৃতিক অবস্থা এবং উজবেকদের বিক্ষিপ্ত কিন্তু কঠোর প্রতিরোধের জন্য মুঘলরা এই যুদ্ধে পরাজিত হয়। এই যুদ্ধের ফলে মুঘল সাম্রাজ্য বিপুল পরিমাণ আর্থিক ও সামরিক ক্ষয়ক্ষতির সম্মুখীন হয়।
বেঙ্গালুরু শহরতলি রেল
ব্যাঙ্গালোর কম্যুটার রেল (কান্নাড়ী: ಬೆಂಗಳೂರು ಪ್ರಯಾಣಿಕರ ರೈಲು) ২০১৪-২০১৫-তে অনুমোদিত হয় ব্যাঙ্গালোর শহরটির জন্য উপনগরী রেল পরিষেবা। তবে এখন পর্যন্ত কোন অগ্রগতি হয়নি রেল ব্যবস্থাটির।
এলএল কর্মীদের জন্য সিটি রেলওয়ে স্টেশন থেকে ভিমানাপুর রেলওয়ে স্টেশন পর্যন্ত ১৯৬৩ সালে শহরতলি রেল চালু করা হয়। তবে ২০০৭ সালে ব্যাঙ্গালোরের জন্য একটি আধুনিক উপ-নগরী রেল ব্যবস্থা প্রথম প্রস্তাব করা হয়েছিল। প্রস্তাবটি ছিল ১০ টি রুটে ২০৪.০ কি.মি. শহরতলি রেল পথ নির্মান। রেল ইন্ডিয়ান টেকনিক্যাল অ্যান্ড ইকোনমিক সার্ভিসেস (রাইটস) অনুযায়ী সিস্টেমের প্রধান সুবিধা, দ্রুত ট্রানজিট সিস্টেমের চেয়ে কম খরচে শহরতলি রেল ব্যবস্থা পরিচালনা। একটি শহরতলি রেল ব্যবস্থার জন্য ১৫০-২০০ মিলিয়ন প্রতি কিমি, এবং মেট্রো রেলর খরচ হবে ২.৫০ বিলিয়ন এবং মোনোরেল ১.৭৫ বিলিয়ন প্রতি কিলোমিটারে খরচ হয়।
২০১১ সালের নভেম্বরে, আরআইটিইএস বেঙ্গালোরের একটি উপনগরী রেল পরিষেবা জন্য সম্ভাব্যতা অধ্যয়ন সমীক্ষা পরিচালনা করে এবং রিপোর্ট জুন ২০১২ সালে শহুরে ভূমি পরিবহন অধিদপ্তরে (DULT) জমা দেয়। চূড়ান্ত রিপোর্টটি ২০১২ সালের নভেম্বরে জমা দেওয়া হয়। ১৭৯ পৃষ্ঠার প্রতিবেদন অনুযায়ী ৩ টি দীর্ঘ রুট এবং ৪ টি ছোট দূরত্বের রুটগুলি ৪৪০.৮ কিলোমিটার মোট রেল ব্যবস্থা তৈরি করে। ৩টি লম্বা রুট ছিল সেগুলো হলো, বেঙ্গালুরু-ম্যান্ডায়া (৯২.৮৮ কিলোমিটার), বেঙ্গালোর-বঙ্গেরপেট (৭০.২১ কিলোমিটার) এবং ব্যাঙ্গালোর-তুমকুর (৬৪ কিমি)। ৪ টি ছোট দূরত্বের রেলপথ ছিল ইয়েশবন্তপুর-ইয়েলেনহাঙ্ক (১২.৪৫ কিমি), ইয়েলেনহাঙ্ক-বেইপ্পানহাল্লি (১৯.২৩ কিমি), ইয়েশবন্তপুর-বেইপ্পনাহল্লি (১৬.১২ কিমি) এবং ইয়েলেনহাং-দোদাবাল্লাপুর (২০.৭২ কিলোমিটার)।
৫ জুলাই ২০১৩ তারিখে রাজ্য সরকার উপ-নগরী রেল ব্যবস্থাকে অনুমোদন করে। মুখ্যমন্ত্রী সিদ্ধারামাইয়া ২০১৩-১৪ রাজ্যের বাজেটে এই ব্যবস্থা অনুমোদন করেন এবং তিনি ৯ জুলাই ২০১৩ তারিখে উপস্থাপন করেন।বাজেটে প্রকল্পটি বাস্তবায়নের জন্য ব্যাঙ্গালোর সুবার্বান রেলওয়ে রেল কর্পোরেশন লিমিটেড, একটি বিশেষ উদ্দেশ্যে যানবাহন স্থাপন এবং রেলব্যবস্থা বাস্তবায়নের জন্য ৮৭.৫৯ বিলিয়ন (১.৪ বিলিয়ন মার্কিন ডলার) বরাদ্দ করা হয়েছে। ডিইউএলটি আরআইটিইএস দ্বারা প্রস্তাবিত সাতটি চারটি লাইন গড়ে তোলার পরিকল্পনা করা হয়েছে।
কেন্দ্রীয় রেলমন্ত্রী সুরেশপভু ২০১৬-১৭ তে রেল বাজেটে বেঙ্গালোরের উপনগরী রেল ব্যবস্থার জন্য কর্ণাটক সরকারের সাথে একটি অংশীদারিত্বের ঘোষণা দেন, কিন্তু কোনো অর্থ বরাদ্দ করেননি। ৬ ফেব্রুয়ারি ২০১৬ এ, রাজ্য সরকার মূল আরআইটিইএস পরিকল্পনা একটি পরিবর্তিত সংস্করণ প্রস্তাব করে। সরকার এক হাজার কোটি টাকা ব্যয় করে হোয়াইটফিল্ড ও বাপ্পানহাল্লির মধ্যে একটি রেল সংযোগ নির্মাণের প্রস্তাব দেয়, যার ফলে উপ-রেলপথের প্রথম পর্বের কাজ চালু হয়। রাজ্য সরকার প্রকল্পের সম্ভাব্যতা অধ্যয়নে আরআইটিইএস নিযুক্ত, এবং পরের এর জরিপ প্রকল্পের সম্ভাব্য গণ্য করা হয়। নভেম্বর ২০১৬ সালে, ভারতীয় রেল এবং শহুরে ভূমি পরিবহন বিভাগ (ডাল্ট) এই সিদ্ধান্তে উপনীত হয়েছিল যে প্রকল্পটি বাস্তবায়িত হবে। < যাইহোক, রেলওয়ে পাওয়া গেছে যে প্রকল্পটির প্রস্তাবিত দ্বিতীয় পর্যায়, তামুখুর এবং যশবন্তপুরকে যুক্ত করা সম্ভব ছিল না।
বেশ কয়েকটি পথ প্রস্তাবিত হয়েছে। নিম্নলিখিত চারটি রুট আরআইটিইএস দ্বারা অধ্যয়নরত সাম্প্রতিকতম প্রস্তাবের অংশ :
মোট: ২০৪ কিমি।
সিটিপিপির একটি বিকল্প প্রস্তাব জুলাই ২০১০ সালে প্রজা ব্যাঙ্গালোর কর্তৃক তৈরি হয়। এই রুট মানচিত্রটি কর্মের প্রতিবেদন প্রস্তুত করার জন্য একটি অংশ হিসাবে মুক্তি পায়।
সিঙ্গাপুরের প্রধানমন্ত্রী
সিঙ্গাপুরের প্রধানমন্ত্রী পদটি হচ্ছে সিঙ্গাপুর প্রজাতন্ত্রের সরকারপ্রধান। সিঙ্গাপুরের রাষ্ট্রপতি যদিও তার কোনো ক্ষমতা নেই কিন্তু তিনিই প্রধানমন্ত্রীকে শপথ বাক্য পাঠ করান। সিঙ্গাপুরের প্রথম প্রধানমন্ত্রী ছিলেন জাতির পিতা লি কুয়ান ইউ। সিঙ্গাপুরে 'পিপলস এ্যাকশন পার্টি' ছাড়া আর কোনো দল আজ পর্যন্ত ক্ষমতায় আসেনি এবং সিঙ্গাপুরে আজ অবধি মাত্র তিনজন প্রধানমন্ত্রী হয়েছেন।
ওম প্রকাশ মেহরা
ওম প্রকাশ মেহরা ভারতীয় বিমান বাহিনীর একজন উচ্চপদস্থ বৈমানিক ছিলেন। তার পদবী ছিলো এয়ার চীফ মার্শাল। তিনি সত্তরের দশকে ভারতীয় বিমান বাহিনীর প্রধান কর্মকর্তা হিসেবে দায়িত্ব পালন করেছিলেন। ১৯৬৮ সালে তাকে পরম বিশিষ্ট সেবা ম্যাডেল (পিভিএসএম) পুরস্কারে ভূষিত করা হয় এবং বিমান বাহিনী প্রধানের দায়িত্ব শেষ হওয়ার পরের বছর (১৯৭৭ সালে) তিনি পদ্মবিভূষণ পদক পান। ১৯৮০ সাল থেকে ১৯৮২ সাল পর্যন্ত তিনি মহারাষ্ট্র প্রদেশের এবং ১৯৮৫ থেকে ১৯৮৭ পর্যন্ত রাজাস্থানের গভর্নর ছিলেন। তার পত্নীর নাম সত্য এবং তিনি তিন পুত্র (সুনীল, অমিতাভ এবং রাহুল) এবং এক কন্যা (পারভীন) এর জনক।
বর্তমান পাকিস্তানের লাহোরে জন্মগ্রহণ করেন ওম, তার জন্ম তারিখঃ ১৯ জানুয়ারী ১৯১৯। তিনি লাহোরেই স্যাকরেড হার্ট কনভেন্টে পড়ালেখা শুরু করেন। ১৯৩৩ সালে তিনি সেন্ট্রাল মডেল স্কুল লাহোর থেকে বের হয়ে গভর্নমেন্ট কলেজ ইউনিভার্সিটি লাহোরে পড়াশোনা শুরু করেন এবং ১৯৪০ সালে পাঞ্জাব বিশ্ববিদ্যালয় (লাহোর) থেকে তিনি ইতিহাসে স্নাতকোত্তর ডিগ্রি অর্জন করেন।
ওম মাঝে মধ্যেই লাহোরের 'নর্দান ইন্ডিয়া ফ্লাইং ক্লাব' এ বিমান উড্ডয়ন করতেন, তিনি রাজকীয় ভারতীয় বিমান বাহিনীতে নির্বাচিত হয়ে যান এবং ১৯৪০ সালের ৩০ নভেম্বর পাইলট অফিসার পদে বিমান বাহিনীতে কমিশনপ্রাপ্ত হন।
কমিশন পেয়ে এবং আনুষঙ্গিক অন্যান্য প্রশিক্ষণ শেষে তিনি ১ নং স্কোয়াড্রনে নিয়োগপ্রাপ্ত হন ১৯৪১ সালের আগস্ট মাসে।
ভারতের স্বাধীনতা লাভের মাসে (১৯৪৭ সালে) তিনি উইং কমান্ডার পদবীতে উত্তীর্ণ হন এবং যোধপুরের এলিমেন্টারী ফ্লাইং ট্রেনিং স্কুলের অধিনায়ক হন।
১৯৬৩ সালের আগস্টে তাকে এয়ার ভাইস মার্শাল পদে পদোন্নতি দেওয়া হয় এবং তিনি বিমান বাহিনী সদর দপ্তরে প্রধান রক্ষণাবেক্ষণ কর্মকর্তা হিসেবে নিয়োগ পান এবং পাক-ভারত যুদ্ধ ১৯৬৫ এর সময় তিনি এই পদে ছিলেন। ১৯৬৮ সালের জানুয়ারীতে তাকে পিভিএসএম পদক দেওয়া হয় এবং দু'মাস পরেই তিনি এয়ার মার্শাল পদে উন্নীত হন। শীঘ্রই তাকে উপবিমানবাহিনীপ্রধানের পদে নিয়োগ দেওয়া হয়। ১৯৭১ সালের শুরুর দিকে তাকে হিন্দুস্তান বিমান নির্মাণ শিল্পের অধিনায়ক করা হয়। ১৯৭৩ সালের ১৫ জানুয়ারী এয়ার চীফ মার্শাল প্রতাপ চন্দ্র লাল অবসর প্রস্তুতিমূলক ছুটিতে গমন করলে ওমকে এয়ার চীফ মার্শাল বানিয়ে বিমান বাহিনী প্রধান করা হয়।
১৯৭৬ এর ৩১শে জানুয়ারী ওম প্রকাশ মেহরা এয়ার চীফ মার্শাল ঋষিকেশ মূলগাভকরকে বিমান বাহিনী প্রধানের দায়িত্ব বুঝিয়ে দিয়ে তার ৩৫ বছরের সামরিক জীবনের ইতি টানেন।
লোনাওয়াল রেলওয়ে স্টেশন
লোনাওয়ালা স্টেশন হল ভারতের মহারাষ্ট্র রাজ্যের লোনাওয়ালা শহরে একটি রেল স্টেশন। লোনাওয়ালা স্টেশন হল লোনাওয়ালা - পুনে শহরতলি রেল রুটের প্রান্তীক বা টার্মিনাস স্টেশন। ১৭ টি শহরতলি রেল পুনে-লোনাওয়ালা রুটে পরিচালিত হয় প্রতিদিন। মুম্বাই - পুণে এক্সপ্রেস ও মেইল ট্রেনের জন্যও লোনাভলা একটি থামার স্থান। কর্জট-পুণে প্যাসেঞ্জার ট্রেনও লোনাওয়াল থামে। কল্যাণ-পুনে পথের ট্রেনে যাত্রা শুরু করে লোনাওয়ালা স্টেশনে থেমে যায়। এই স্টেশনে লোনাওয়ালা শহরে প্রবেশের সুযোগ প্রদান করে এবং নিকটবর্তী এলাকায় কার্লা গুহা, ভাজা গুহা, লোহাগড়, বিষপুর ফোর্ট, ভুসি বাঁধ এবং বোর ঘাট (খণ্ডলা ঘাট) রেল পরিসেবা প্রদান করে। লোনাওয়ালা থেকে মাত্র ৮ কিলোমিটার (৫.০ মাইল) দূরে খান্দলা হিলার স্টেশন অবস্থিত।
হাডসন ইয়াং
হাডসন ডেভিড ইয়াং (জন্ম নভেম্বর ১, ২০০৩) একজন মার্কিন শিশু অভিনয় শিল্পী। ২০১৪ সালে, মার্কিন টেলিভিশন চ্যানেল এবিসি টেলিভিশন ধারাবাহিক, "ফ্রেস অফ দ্য বোট" এর মূল চরিত্রে অভিনয় করা শুরু করেন।
ইয়াং এর জন্ম, ২০০৩ সালের ১লা নভেম্বর মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর এ। তার পিতা-মাতা হলেন জেফ ইয়াং, যিনি একজন তাইওয়ানিজ-মার্কিন লেখক, সাংবাদিক, ব্যবসায়ী এবং ব্যবসা/গণমাধ্যম পরামর্শদানকারী, আর হিথার (ইয়াং), তারও পিতা-মাতাও তাইওয়ানিজ ছিলেন। ২০১৫ সাল পযন্ত তিনি নিউইয়র্কের নেষ্ট+এম (বিজ্ঞান প্রযুক্তি + গণিতের নতুন গবেষণা এবং অন্বেষণ) নামক স্কুলে পড়াশোনা করেন।
২০১৪ সালের ৯ই মে'তে, ইন্টারনেট ব্লগ এনগ্রী এশিয়ান মেন সেরা এনগ্রী রিডার অব দ্য উইক হিসেবে তার একটি সাক্ষাৎকার নেয়, যেখানে তিনি মজা করে বলেন "এটা শুধু মাত্র লোকদেখানো - ছাহ্-ছিং, ছাহ্-ছিং"। ২০১৪ সালের ১০ই মে, "ফ্রেস অফ দ্য বোট" নাটকটি মার্কিন টেলিভিশন চ্যানের এবিসি দ্বারা উন্নয়ন করা হয়, এবং যা ২০১৫ সালের ৪ঠা ফেব্রুয়ারী মুক্তি পায়, এর প্রথম দুটি পর্বই ৭.৯৩ মিলিয়ন বার দেখার গৌরব অর্জন করে, যেটি ওই বছরের মুক্তিপ্রাপ্ত কোন হাস্যরস নাটক বা অনুষ্ঠানের মধ্যে ২য় সর্বোচ্চ রেটিংয়ে পৌছে যায়।
২০১৫ সালের ৩রা ফেব্রুয়ারীতে, তাকে মার্কিন সিরিজ "দ্য ভিউতে" এর মুক্তির প্রথম ভাগে দেখা যায়। এছাড়াও প্রহেলিকা ঘটনামূলক চলচ্চিত্র "দ্য সিস্টারহুড অব নাইট" এ তাকে হেনরী নামক চরিত্র অঙ্কিত করতে দেখা যায়।
মাছের ঝোল (চলচ্চিত্র)
মাছের ঝোল হল একটি ভারতীয় বাংলা চলচ্চিত্র। ছবিটি প্রতীম ডি গুপ্তা পরিচালনা করেন। ঋত্বিক চক্রবর্তী, পাওলি দাম এবং মমতা শঙ্কর এই ছবিতে মুখ্য চরিত্রে অভিনয় করেন। এটি বাঙালীর খাবার নিয়ে প্রথম চলচ্চিত্র।
ছবির মুখ্য চরিত্র দেব ডি। সে বড় শেফ হওয়ার স্বপ্ন দেখে। সেই স্বপ্নকে সফল করতে ঘর ছেড়ে বেরিয়ে পড়ে দেব। নানা ঘাত প্রতিঘাতের পর অবশেষে প্যারিসের এক পাঁচতারা হোটেলের মাস্টার শেফ হয়ে ওঠে এবং রেস্তোরা বানায়। ১৩ বছর পর ফিরে আসে কলকাতায়।
মাছের ঝোল ছবিতে গীতিকার ও সংগীত পরিচালনা করেন অনুপম রায়। তিনি একটি রবীন্দ্রসঙ্গীতের ফরাসি ভাষার অনুবাদে কন্ঠ দেন।
রোজ লেসলি
রোজ এলিনর আর্বুথনট-লেসলি (ইংরেজি: Rose Eleanor Arbuthnot-Leslie জন্ম ৯ ফেব্রুয়ারি ১৯৮৭), পেশাগতভাবে রোজ লেসলি নামে পরিচিত, হলেন একজন স্কটিশ অভিনেত্রী। বিবিসির "নিউ টাউন" টেলিভিশন চলচ্চিত্রের জন্য শ্রেষ্ঠ অভিনেত্রী বিভাগে একটি স্কটিশ বাফটা পুরস্কার অর্জনের পর তিনি আইটিভির নাট্য ধারাবাহিক "ডাউনটাউন অ্যাবি"-এ গোয়েন ডসন চরিত্রে এবং এইচবিওর কল্পনাধর্মী ধারাবাহিক "গেম অব থ্রোনস"-এ ইগ্রিত চরিত্রে অভিনয়ের মাধ্যমে তিনি খ্যাতি অর্জন করেন। বর্তমানে তিনি সিবিএস অল অ্যাকসেসের নাট্যধর্মী "দ্য গুড ফাইট" ধারাবাহিকে মাইয়া রিন্ডেল চরিত্রে অভিনয় করছেন।
লেসলি ১৯৮৭ সালের ৯ ফেব্রুয়ারি স্কটল্যান্ডের এবার্ডিনের এক অভিজাত পরিবারে জন্মগ্রহণ করেন। তিনি তার পরিবারের ১৫শ শতকের বাসস্থান এবার্ডিনশায়ারের লিকলিহেড দুর্গে বেড়ে ওঠেন। তার পিতা সেবাস্টিন আর্বুথনট-লেসলি এবার্ডিনশায়ারের লেসলি সম্প্রদায়ের প্রধান। তার মাতা ক্যান্ডিডা মেরি সিবিল "ক্যান্ডি" লেসলি (জন্মনাম ওয়েল্ড)। তিনি ফ্রেজার সম্প্রদায়ের এবং সিমন ফ্রেজারের প্র-পৌত্রী ও ইংল্যান্ডের দ্বিতীয় চার্লসের বংশধর। তার পরিবার বর্তমানে স্কটল্যান্ডের ওল্ড রাইনের ১২শ শতকের ওয়ার্টহিল দুর্গে বাস করে। তার প্র-প্র পিতামহ ছিলেন গুইলার্মো লান্দা ই এস্কান্দন। তিনি মেক্সিকো সিটির মেয়র ছিলেন। তিনি ব্রিটিশ ইতিহাসবেত্তা ও রয়েল এশিয়াটিক সোসাইটি অব গ্রেট ব্রিটেন অ্যান্ড আয়ারল্যান্ডের ফেলো উইলিয়াম ডালরিম্পলের স্ত্রীর আত্মীয়। এছাড়া তার অন্যান্য পূর্বপুরুষদের মধ্যে ছিলেন ফরাসি হিউজনট আমব্রোস লিসলে মার্চ ফিলিপস দে লিসলে, রাজনীতিবিদ চার্লস মার্চ-ফিলিপস এবং সংসদ সদস্য ভেরুলামের তৃতীয় আর্ল জেমস গ্রিমস্টন।
লেসলি তার পাঁচ ভাইবোনের মধ্যে তৃতীয় এবং পরিবারের একমাত্র লাল চুলওয়ালা ব্যক্তি। তিনি এবার্ডিনশায়ারের রাইন নর্থ স্কুলে এবং পরে সমারসেটের স্ট্রিটের মিলফিল্ড প্রাইভেট স্কুলে পড়াশুনা করেন। পরবর্তীতে তিনি লন্ডন একাডেমি অব মিউজিক অ্যান্ড ড্রামাটিক আর্ট-এ পড়াশুনা করেন।
লেসলি "গেম অব থ্রোনস" টেলিভিশন ধারাবাহিকের তার সহশিল্পী কিট হ্যারিংটনের সাথে সম্পর্ক গড়ে তুলেন। ২০১৭ সালের সেপ্টেম্বর মাসে "দ্য টাইমস"কে দেওয়া এক সাক্ষাৎকারে তারা তাদের বাগদানের ঘোষণা দেন। ২০১৮ সালের ২৩শে জুন তারা বিবাহ বন্ধনে আবদ্ধ হন। এবার্ডিনশায়ারের রাইন চার্চে তাদের বিবাহ সম্পন্ন হয় এবং তাদের বিবাহ-পরবর্তী অভ্যর্থনা অনুষ্ঠান অনুষ্ঠিত হয় পার্শ্ববর্তী ওয়ার্ডহিল দুর্গে। দুর্গটি লেসলির পরিবারের মালিকানাধীন। "গেম অব থ্রোনস"-এর সহশিল্পীদের মধ্যে পিটার ডিংকলেজ, এমিলিয়া ক্লার্ক, সোফি টার্নার ও মেইজি উইলিয়ামস এই অনুষ্ঠানে অংশগ্রহণ করেন।
লোভাছড়া
লোভাছড়া সিলেটের কানাইঘাট উপজেলার লক্ষ্মীপ্রসাদ ইউনিয়নে অবস্থিত এক মনোহরিণী স্থান। মূলত "লোভাছড়া চা বাগান'ই" নাম এটির। আর এই চা বাগানের সূত্র ধরেই পুরো গোটা একটা বিশাল এলাকার নাম হয়েছে লোভাছড়া।
মুলাদি বাজার যাওয়ার পথেই পড়বে “লোভাছড়া চা বাগান”। কানাইঘাট উপজেলার লক্ষীপ্রসাদ ইউনিয়নের অর্ন্তভূক্ত এই সীমান্তবর্তী লোভাছড়া নদীর পাশেই ব্রিটিশ আমলে প্রায় ১৮৩৯ একর জমির উপর ইংরেজ মালিকানায় গড়ে ওঠে লোভাছড়া চা-বাগান। বাগানের উত্তরে ভারতের মেঘালয় রাজ্য এবং পশ্চিমে বাংলাদেশের একটি সুন্দর পিকনিক স্পট ও লালাখাল চা-বাগান অবস্থিত। পাহাড়ের কোল জুড়ে গাছপালার সবুজ বর্ণিল রঙয়ে আচ্ছাদিত হয়ে আছে লোভাছড়া চা-বাগান।
নন্দ বাবা
নন্দ (নন্দ গোপ, নন্দ ঘোষ বা নন্দ বাবা), হরিবংশ ও পুরাণ অনুসারে, "পাবন গোয়ালা" রূপে বিখ্যাত গোপালক জাতির প্রধান ছিলেন। তিনি ছিলেন ভগবান কৃষ্ণের পালক-পিতা। 
নন্দ প্রাচীন যাদব সাম্রাজ্যের এক শক্তিশালী অংশ গোকুলের অধীশ্বর বা শীর্ষস্থানীয় ছিলেন। সম্পর্কে নন্দ বসুদেবের খুড়তুতো ভাই ছিলেন। বসুদেব নিজের নবজাত শিশু কৃষ্ণের লালন-পালনের জন্য নন্দের কাছে রেখে যান। নন্দ ও তাঁর স্ত্রী যশোদা দুজনে মিলে কৃষ্ণ ও বলরাম উভয়েরই প্রতিপালন করেন। নন্দের পুত্র হওয়ার কারণে কৃৃষ্ণের আরেক নাম "নন্দনন্দন" রাখা হয়েছে।
অনেক শাস্ত্রে, নন্দকে রাজা নন্দ (নন্দ রায়) হিসেবে আখ্যায়িত করা হয়েছে। নন্দ রাজা বসুদেবের আত্মীয় তথা নিকটতম মিত্র ছিলেন।
"ভাগবত পুরাণ" অনুসারে, গোকুল রাজ্যের রাজা নন্দ, রাজা বসুদেবের খুড়তুতো ভাই ছিলেন।
মথুরার রাজা উগ্রসেনের ভ্রাতুষ্পুত্রী দেবকীর সঙ্গে রাজা বসুদেবের বিবাহ হয়েছিল। দেবকীর জ্যাঠতুতো ভাই দুরাচারী কংস উগ্রসেনকে কারাগারে পাঠিয়ে মথুরার রাজ্য স্বয়ং হস্তগত করেছিল। দেবকীর গর্ভজাত অষ্টম পুত্রের দ্বারা কংস বধের আকাশবাণীর প্রভাবে কংস দেবকীর সমস্ত পুত্রকে জন্মের পরপরই মেরে ফেলার পরিকল্পনা গ্রহণ করে। এইরকমভাবে, দেবকীর ছয়টি পুত্রকে হত্যা করা হয়। কিন্তু সপ্তম পুত্রের গর্ভটিকে যোগমায়া দ্বারা রোহিণীর গর্ভে সংস্থাপিত করে দেওয়া হয়,
রোহিণী বসুদেবের আরেক স্ত্রী ছিলেন যিনি রাজা নন্দের রক্ষণাবেক্ষণে ছিলেন, তাঁর বলরাম নামক পুত্রের জন্ম হয় এবং কৃষ্ণকে স্বয়ং বসুদেব নন্দের হাতে সমর্পণ করেন। কৃষ্ণ ও বলরাম দুজনকেই গোপনরেশ নন্দ ও তাঁর পত্নী যশোদা প্রতিপালন করে বড়ো করেছিলেন।
নন্দ গোপ একবার শুক্লতীর্থে গমন করেন; পথে তিনি প্রতিদিন দশ কোটি সতেজ ফুল দ্বারা "কোটেশ্বর শিব"-এর আরাধনা করেছিলেন। কিছুকাল পর, শিব প্রসন্ন হয়ে তাঁকে নিজের "গণ"-এ অন্তর্ভুক্ত করেন, আর এইভাবে নন্দ "গোপেশ্বর" আখ্যায়িত হন।
ব্রজে বরসানার নিকট নন্দগাঁও একটি ধর্মীয় স্থান হিসেবে পরিচিত। এটি অধীনস্থ সামন্ত নন্দ বাবার রাজধানী ছিল যেখানে তিনি নিজের অনুগামীদের ও গোয়ালাদের সঙ্গে বসবাস করতেন।
নন্দের নিবাস স্থলকে "নন্দ ভবন" বলা হয়ে থাকে, যেখানে কৃষ্ণ বড় হয়েছিলেন এবং নিজের ছোটবেলার কয়েকটি বছর অতিবাহিত করেছিলেন, সেখানে মহাবন-এ প্রমুখ প্রসিদ্ধ মন্দির রয়েছে। হলুদ রঙের এই স্থাপত্যের ভিতরে চুরাশিটি স্তম্ভ (চৌরাসী খাম্বা) আছে যার গায়ে কৃষ্ণের ছোটবেলার অনেক কাহিনী চিত্রিত রয়েছে। মনে করা হয় যে, এই প্রকৃতিতে ৮৪,০০০,০০ প্রজাতির জীবজন্তু আছে আর প্রত্যেক স্তম্ভ ব্রহ্মাণ্ডে বসবাসকারী ১,০০০,০০ জীবযোনির প্রতীক।
নন্দ ঘাট পবিত্র নদী যমুনার তটে অবস্থিত। ঘাটটি কথিত এই ঘটনার সাথে সম্বন্ধিত যে, একবার নন্দকে যমুনা নদীতে স্নান করার সময় বরুণদেবের অনুসারীগণ বন্দী করেছিল এবং কৃষ্ণ তাঁকে উদ্ধার করেছিলেন।
বিছানাকান্দি
বিছানাকান্দি বাংলাদেশের সিলেট জেলার গোয়াইনঘাট উপজেলায় অবস্থিত রুস্তমপুর ইউনিয়নের একটি গ্রামের মধ্যে অবস্থিত।
বিছানাকান্দি পর্যটন এলাকাটি মূলত একটি পাথর কোয়েরি যেখানে নদী থেকে পাথর সংগ্রহ করা হয়। এই জায়গায় খাসিয়া পর্বতের বিভিন্ন স্তর এসে একবিন্দুতে মিলিত হয়েছে। খাসিয়া পর্বত থেকে নেমে আসা একটি ঝরনা এখানে একটি হ্রদের সৃষ্টি করেছে যা পিয়াইন নদীর সাথে গিয়ে সংযুক্ত হয়েছে। এখানকার শিলা-পাথর গুলো একদম প্রাকৃতিক এবং এগুলো পাহাড়ি ঢলের সাথে পানির মাধ্যমে নেমে আসে।
আরসা (দ্ব্যর্থতা নিরসন)
আরসা (ARSA/Arsa) বলতে বোঝাতে পারে:
লিয়াম কানিংহাম
লিয়াম কানিংহাম (ইংরেজি: Liam Cunningham; জন্ম ২ জুন ১৯৬১) হলেন একজন আইরিশ অভিনেতা, পরিচালক এবং প্রযোজক। তিনি এইচবিওর মহাকাব্যিক কাল্পনিক ধারাবাহিক "গেম অব থ্রোনস" এ ডেভস সিওর্থ চরিত্রটির জন্য প্রসিদ্ধ। তিনি একবার করে লন্ডন ফিল্ম ক্রিটিকস সার্কেল পুরস্কার ও ব্রিটিশ ইন্ডিপেন্ডেন্ট ফিল্ম পুরস্কারের মনোনয়ন লাভ করেন, এবং দুইবার আইরিশ ফিল্ম অ্যান্ড টেলিভিশন পুরস্কার ও "পিচ ব্ল্যাক হেইস্ট" ছবির জন্য মাইকেল ফাসবেন্ডারের সাথে যৌথভাবে একবার বাফটা পুরস্কার জয় লাভ করেন।
কানিংহাম ১৯৫১ সালের ২ জুন ডাবলিনের উত্তরাংশের ইস্ট ওয়াল শহরে জন্মগ্রহণ করেন। তার তিন বোন এবং এক ভাই রয়েছে। তিনি রোমান ক্যাথলিক। কানিংহাম ১৫ বছর বয়সে মাধ্যমিক স্কুল থেকে ঝরে পড়েন এবং একজন ইলেক্ট্রিশিয়ান হিসেবে কর্মজীবন শুরু করেন। ১৯৮৪ সালে তিনি জিম্বাবুয়ে যান এবং সেখানে একটি সাফারি পার্কে বৈদ্যুতিক সরঞ্জামাদি দেখাশুনা করতেন এবং জিম্বাবুয়ীয় ইলেক্ট্রিশিয়ানদের প্রশিক্ষণ প্রদান করতেন। তিন বছর পর ১৯৮৭ সালে আয়ারল্যান্ডে ফিরে আসার পর তিনি তার কাজের প্রতি অসন্তুষ্ট হয়ে পড়েন এবং অভিনয়ে যোগ দেওয়ার সিদ্ধান্ত নেন। তিনি অভিনয়ের ক্লাস করেন এবং স্থানীয় মঞ্চে কাজ করা শুরু করেন। তিনি লন্ডনের কিলবার্নের ট্রাইসাইকেল থিয়েটারের "স্টাডস" মঞ্চনাটকে অভিনয় করেন।
কানিংহামের চলচ্চিত্রে যাত্রা শুরু হয় "ইনটু দ্য ওয়েস্ট" ছবিতে পুলিশ অফিসার চরিত্রে অভিনয়ের মধ্য দিয়ে। "জুড" ছবিতে বড় রকমের সাফল্য লাভের পূর্বে তিনি "ওয়ার অব দ্য বাটনস" ও "আ লিটল প্রিন্সেস" ছবিতে পার্শ্ব চরিত্রে অভিনয় করেন। পার্শ্ব চরিত্রে তার অন্যান্য কাজের মধ্যে রয়েছে "আরকেও ২৮১", "ফলিং ফর আ ড্যান্সার", "শুটিং দ্য পাস্ট", "হোয়েন দ্য স্কাই ফলস" এবং টেলিভিশন চলচ্চিত্র "স্ট্যান্ড্রেড"। কানিংহাম আন্তর্জাতিক স্বীকৃতি লাভ করেন স্বাধীন ভৌতিক চলচ্চিত্র "ডগ সোলজার"-এ ক্যাপ্টেন রায়ান চরিত্রে অভিনয়ের মধ্য দিয়ে। এই ছবিতে তার অভিনয় সমাদৃত হয়। পরবর্তীতে তার অন্যান্য স্বীকৃত চলচ্চিত্রসমূহ হল "দ্য উইন্ড দ্যাট শেক্‌স দ্য বার্লি", "হাঙ্গার", "দ্য গার্ড", "ব্ল্যাক বাটারফ্লাইজ" এবং "দ্য এস্কেপিস্ট"। এছাড়া তার অভিনীত বড় বাজেটের ব্রিটিশ ও মার্কিন চলচ্চিত্রসমূহ হল "দ্য লিগ অব জেন্টলমেন্‌স অ্যাপোক্যালিপ্স", "দ্য মমি: টোম্ব অব দ্য ড্রাগন এমপেরর", "ক্ল্যাশ অব দ্য টাইটান্স", "সেঞ্চুরিওন" এবং "হ্যারি ব্রাউন"।
কানিংহাম বিবিসির "আউটক্যাস্ট্‌স" ধারাবাহিকে রাষ্ট্রপতি রিচার্ড টেইট চরিত্রে অভিনয় করেন। ২০১২ সালে তিনি এইচবিওর ধারাবাহিক "গেম অব থ্রোনস"-এর ২য় মৌসুম থেকে মূল কুশীলব হিসেবে যোগ দেন এবং চোরাকারবারি থেকে নাইট উপাধি লাভ করা ডেভস সিওর্থ চরিত্রে অভিনয় করেন। এছাড়া তিনি বিবিসির "মেরলিন" ধারাবাহিকের ৫ম মৌসুমে একজন জাদুকর চরিত্রে অভিনয় করেন। ২০১৩ সালে তিনি জন কুস্যাকের সাথে "দ্য নাম্বার্স স্টেশন"-এ অভিনয় করেন। একই বছর এপ্রিলে তিনি বিবিসি ওয়ানের "ডক্টর হু" ধারাবাহিকে ৭ম মৌসুমে "কোল্ড ওয়ার" পর্বে রুশ সাবমেরিন কমান্ডার ক্যাপ্টেন ঝুকভ চরিত্রে অভিনয় করেন। পাশাপাশি তিনি আইরিশ ভিন্নধারার রক সঙ্গীতদল কোডালিনের "দ্য হাই হোপ" গানের মিউজিক ভিডিওতে অংশগ্রহণ করেন।
কানিংহাম ডাবলিন শহরে বাস করেন। তার স্ত্রী কোলেট কানিংহাম। তাদের তিন সন্তান - কন্যা এলেন কানিংহাম এবং পুত্র লিয়াম কানিংহাম জুনিয়র ও শন কানিংহাম।
যশোদা
যশোদা পুরাণ সম্বন্ধিত হিন্দু বিশ্বাস অনুসারে, নন্দ রাজার পত্নী এবং শ্রীকৃষ্ণর পালক মাতা। ভাগবত পুরাণ অনুসারে, দেবকীর পুত্র কৃষ্ণকে পিতা বসুদেব নন্দ রাজা এবং তাঁর পত্নী যশোদাকে দিয়েছিলেন।
যশোদার সঙ্গে সম্বন্ধিত শ্রীকৃষ্ণের বিভিন্ন বাল্যলীলার কথা জানা যায়, যার ভিতর শ্রীকৃষ্ণের মাতা যশোদাকে বিশ্বরূপের দর্শন করানোও অন্যতম। বেদব্যাসের মহাভারত-এ, মহাঋষি নারদ কর্তৃক বৃন্দাবন-এ শ্রীকৃষ্ণকে দর্শন করতে কথা লিখিত আছে।
একটি লীলায়, মাটি খাওয়ার জন্য মাতা যশোদা কৃষ্ণকে দড়ি দিয়ে বঁেধে রেখেছিলেন। এই ঘটনা দেখে নারদমুনি বলে উঠেছিলেন, "এন্না ঠাবাম্ সাইঢানাই, য়াশোডা", যার অর্থ তামিল ভাষায় "যশোদা, আপনি কি তপস্যা করেছিলেন, যে আপনি স্বয়ং নারায়ণকে দণ্ড দেওয়ার, আদর করার, পালন করার শক্তি লাভ করলেন"। কৃষ্ণ যশোদাকে মুখ খুলে দেখাতেই যশোদা সমগ্র ব্রহ্মাণ্ডের সাথে লক্ষ্মীসেবিত বিষ্ণুকে দর্শন করলেন। যশোদা মূর্ছিত হয়ে যাওয়ার উপক্রম হলে তাঁকে নারদ শ্রীকৃষ্ণের জীবনের সব সত্য তুলে ধরে। অন্যান্য লীলার মধ্যে, কৃষ্ণের মাখন চুরি করে খাওয়া, কালীয় নাগ দমন করা, উদুখলে বন্ধনাবস্থায় যমলার্জুন উদ্ধার ইত্যাদি ঘটনায় যশোদার কৃষ্ণের প্রতি বাৎসল্য রসের মহিমা প্রকাশ পেয়েছে।
দ্য দোলান টুইন্স
ইথান এবং গ্রেসন দোলান (জন্ম ডিসেম্বর ১৬, ১৯৯৯), সাধারণভাবে দ্য দোলান টুইন্স নামে পরিচিত, একটি মার্কিন হাস্যরস দল, যারা ২০১৩ সালের মে মাসে ভিডিও শেয়ার ভিত্তিক সামাজিক গণমাধ্যম অ্যাপ ভাইন দ্বারা জনপ্রিয়তার কাতারে আসেন। তারা ২০১৫ সাল থেকে বর্তমান পর্যন্ত মার্কিন গনমাধ্যম বিনোদনপ্রদানকারী প্রতিষ্ঠান অসামনেসটিভির সাথে চুক্তিবদ্ধ।
যমজদ্বয়, মার্কিন যুক্তরাষ্ট্রের নিউ জার্সি রাজ্যের লং ভ্যালি থেকে আগত, যেটি নিউ জার্সি রাজ্যের ওয়াশিংটন পৌরসভার মরিস ভূখণ্ডর একটি অংশ। 
তাদের যাত্রার শুরু থেকে বর্তমান পযন্ত, দলটি ভাইনে ৬.৪ মিলিয়ন এবং ইউটিউবে ৪ মিলিয়ন অনুসারী অর্জন করেছে এবং ২০১৬ সালে, "ফরইউ"("4OU") শিরোনামে একটি বিশ্বসফরও করেছে। দলটি জনপ্রিয় সামাজিক যোগাযোগ মাধ্যম টুইটার এর সাথে তাদের সামাজিক যোগাযোগ মাধ্যমের নতুন বৈশিষ্ঠমন্ডিত স্টিকারের বিজ্ঞাপনের প্রচারাভিযানে যুক্ত ছিল। ২০১৬ সালে অনুষ্ঠেও ২০১৬ টিন চয়েজ অ্যাওয়ার্ডস এ, দলটি ওয়েব তারকা: পুরুষ এবং ইউটিউবার বাছাই, এই দুই বিভাগে পুরষ্কার জিতে নেয়।
পার্সি পেরিন
পার্সিভাল আলবার্ট পেরিন (; জন্ম: ২৬ মে, ১৮৭৬ - মৃত্যু: ২০ নভেম্বর, ১৯৪৫) স্টোক নিউইংটনে জন্মগ্রহণকারী প্রথম-শ্রেণীর ইংরেজ ক্রিকেটার ছিলেন। ঘরোয়া প্রথম-শ্রেণীর ক্রিকেটে এসেক্সের পক্ষাবলম্বন করেছেন ‌‌'পার্সি' বা 'পিটার' ডাকনামে পরিচিত পার্সি পেরিন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এসেক্সের পক্ষে ১৮৯৬ সাল থেকে ত্রিশ বছরের অধিককাল খেলোয়াড়ী জীবন অতিবাহিত করেন।
একসময় আবাসন ব্যবসার সাথে জড়িত ছিলেন। ১৮৯৬ থেকে ১৯২৬ সময়কালের মধ্যে এসেক্সের নিয়মিত খেলোয়াড় ছিলেন। এরপর ১৯২৮ সালে অবসর গ্রহণ করেন। কাউন্টি চ্যাম্পিয়নশীপে এসেক্সের পক্ষে সর্বমোট ৪৯৬টি খেলায় অংশগ্রহণ করেন। এরফলে ইংরেজ ক্রিকেট অঙ্গনে যে-কোন শৌখিন খেলোয়াড়ের সবচেয়ে বেশি খেলায় অংশগ্রহণের রেকর্ড এটি।
দীর্ঘদেহী পেরিন তাঁর সংগৃহীত অধিকাংশ রানই ড্রাইভিংয়ের মাধ্যমে সংগ্রহ করেছেন। একই উচ্চতার অধিকারী চার্লস ম্যাকগাহের সাথে একত্রে অনেকগুলো মৌসুম খেলেন। তাঁরা উভয়েই এসেক্সের যমজ নামে পরিচিতি লাভ করেছেন। তুলনামূলকভাবে ব্যাটসম্যান হিসেবে বেশ ভালো খেলেছেন পেরিন। ১৮ মৌসুমে সহস্রাধিক রান সংগ্রহের পাশাপাশি ইনিংসপ্রতি ৩৬-এর অল্প কমে ২৯,৭০৯ রান করেছেন। সমগ্র খেলোয়াড়ী জীবনে ৬৬ সেঞ্চুরি করেন। জন ল্যাংগ্রিজ ও কেন ম্যাকইউয়ানের পর তৃতীয় সর্বোচ্চ সংখ্যায় সেঞ্চুরি করেও টেস্ট ক্রিকেটে অংশ নেয়ার সৌভাগ্য হয়নি তাঁর।
১৯০৪ সালে এসেক্সের পক্ষে ব্যক্তিগত সর্বোচ্চ ইনিংস খেলেন অপরাজিত ৩৪৩*। চেস্টারফিল্ডে ডার্বিশায়ারের বিপক্ষে তাঁর এই অনন্য সাধারণ ইনিংসটি পরাজয়ের মুখ দেখে। এরফলে পরাজিত দলের পক্ষে সর্বোচ্চ ইনিংস খেলার রেকর্ড গড়েন তিনি। এ ইনিংসে ৬৮টি চারের মার ছিল।
মাঠে তিনি বেশ আলসেমিভাবে সময় কাটাতেন ও ভালোভাবে দৌড়ানোর অভ্যাস ছিল না তাঁর। ইনিংসটির গুরুত্বতার কারণে ১৯০৫ সালে উইজডেন কর্তৃক অন্যতম বর্ষসেরা ক্রিকেটার মনোনীত হন পার্সি পেরিন।
বিনীত প্রকৃতির পেরিন একবার এসেক্স দলকে নেতৃত্ব দিয়েছেন। নিজ বন্ধু ম্যাকগাহে ও জনি ডগলাসের সাথে একযোগে কাজ করেছেন। তাঁদের সহকারী হিসেবে প্রয়োজনে দল পরিচালনায় অগ্রসর হয়েছেন তিনি।
ক্রিকেট খেলা থেকে অবসর গ্রহণের পর পেরিন তাঁর জ্ঞানকে কাজে লাগিয়ে ১৯২৬ এবং ১৯৩০ থেকে ১৯৩৯ সাল পর্যন্ত ইংরেজ দল নির্বাচকমণ্ডলীর সদস্য মনোনীত হন। তন্মধ্যে শেষের বছরে নির্বাচকমণ্ডলীর সভাপতিত্ব করেছিলেন।
হিকলিং ব্রডে নিজ কান্ট্রি হাউজে ২০ নভেম্বর, ১৯৪৫ তারিখে ৬৯ বছর বয়সে তাঁর দেহাবসান ঘটে।
ডগলাস জারদিনের প্রতি নির্বাচকমণ্ডলীর আস্থার বিষয়ে প্রশ্ন করা হলে প্রত্যুত্তরে জারদিন জানান যে, পার্সি পেরিনকে ড্রেসিংরুম ব্যবহারের কথা বলেন। তবে তিনি বারান্দার শেষপ্রান্তে বসে থাকেন। আমরা অন্য কাউকে ভিতরে প্রবেশ করাতে সক্ষম হইনি।